
Suvestinė redakcija nuo 2020-02-01 iki 2020-02-13

Nutarimas paskelbtas: TAR 2017-03-09, i. k. 2017-04060



LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS MOKSLO IR STUDIJŲ ĮSTATYMO ĮGYVENDINIMO

2017 m. kovo 1 d. Nr. 149
Vilnius


Vadovaudamasi Lietuvos Respublikos mokslo ir studijų įstatymo 42 straipsnio 1 dalimi, 44 straipsnio 1 dalimi, 52 straipsnio 10 dalimi, 53 straipsnio 8, 13 dalimis, 54 straipsnio 3 dalimi, 75 straipsnio 2, 3, 4 dalimis, 77 straipsnio 7, 13, 14 dalimis, 79 straipsnio 1 dalimi, 82 straipsnio 4, 5, 51, 9 dalimis ir 83 straipsnio 4 ir 6 dalimis, Lietuvos Respublikos Vyriausybė nutaria: 
Preambulės pakeitimai:
Nr. 540,
2017-06-28,
paskelbta TAR 2017-07-05, i. k. 2017-11554            
Nr. 642,
2017-07-26,
paskelbta TAR 2017-08-08, i. k. 2017-13179            
Nr. 668,
2017-08-09,
paskelbta TAR 2017-08-18, i. k. 2017-13453            
Nr. 865,
2017-10-25,
paskelbta TAR 2017-10-27, i. k. 2017-16941            
Nr. 1070,
2017-12-13,
paskelbta TAR 2017-12-22, i. k. 2017-20739            
Nr. 248,
2018-03-14,
paskelbta TAR 2018-03-22, i. k. 2018-04336            
Nr. 1317,
2018-12-19,
paskelbta TAR 2018-12-20, i. k. 2018-20934            
Nr. 337,
2019-04-15,
paskelbta TAR 2019-04-16, i. k. 2019-06219            
Nr. 515,
2019-05-29,
paskelbta TAR 2019-05-31, i. k. 2019-08652            

. Nustatyti, kad:
. pedagogikos krypties studijos, skirtos pedagogo profesinei kvalifikacijai įgyti ir savarankiškai praktinei veiklai pasirengti, yra profesinės studijos;
. universitetų ir mokslinių tyrimų institutų (toliau – institutai):
. 2015 ir 2016 metų mokslinių tyrimų ir eksperimentinės plėtros (toliau – MTEP) ir meno veiklos formalusis vertinimas vykdomas 2017 metais;
. palyginamasis ekspertinis MTEP veiklos vertinimas pirmą kartą vykdomas 2018 metais;
. skiriant Lietuvos Respublikos valstybės biudžeto lėšas moksliniams tyrimams, eksperimentinei plėtrai ir meno veiklai plėtoti (toliau – lėšos MTEP ir menui) mokslo ir studijų institucijoms (toliau – institucijos) 2018 metams:
. lėšos MTEP ir menui universitetams ir institutams skiriamos:
. pagal 2015 m. vykdyto universitetų ir institutų MTEP ir meno veiklos vertinimo rezultatus, išreikštus Lietuvos Respublikos švietimo, mokslo ir sporto ministro (toliau – ministras) universitetams ir institutams patvirtintais norminiais etatais ir jų verte; 
Papunkčio pakeitimai:
Nr. 337,
2019-04-15,
paskelbta TAR 2019-04-16, i. k. 2019-06219            

. vadovaujantis Lietuvos Respublikos valstybės biudžeto lėšų moksliniams tyrimams, eksperimentinei plėtrai ir meno veiklai plėtoti skyrimo mokslo ir studijų institucijoms tvarkos aprašo (toliau – Aprašas) nuostatomis, netaikant Aprašo 2.2, 4.1.3.1 ir 4.1.3.2 papunkčių ir 16 punkto nuostatų;
. nevalstybinių universitetų ir institutų 2014–2016 metų MTEP ir meno veiklos vertinimo rezultatų rodikliai dvigubinami. Nevalstybiniams universitetams ir institutams, kurių 2014 metų MTEP ir meno veikla nebuvo įvertinta 2015 metais, bazinio finansavimo lėšos, skirstytinos pagal 2014 metų MTEP ir meno veiklos vertinimo rezultatus, skirstomos proporcingai jų 2015 ir 2016 metų MTEP ir meno veiklos vertinimo rezultatų vidurkiams;
. 50 procentų lėšų MTEP ir menui, paskiriamų valstybiniams institutams kalendoriniams metams, einantiems po metų, kuriais yra vykdomas palyginamasis ekspertinis vertinimas, skiriami šių institutų ilgalaikėms institucinėms MTEP programoms vykdyti. Ilgalaikės institucinės MTEP programos rengiamos, tvirtinamos 5 metų laikotarpiui, vykdomos ir vertinamos ministro nustatyta tvarka;
. tais atvejais, kai 2018 ir 2019 metais tam tikrai valstybinei mokslo ir studijų institucijai pagal Valstybės biudžeto lėšų, skiriamų valstybinėms mokslo ir studijų institucijoms administravimui ir ūkiui bei sudėtingos infrastruktūros objektų priežiūrai, skyrimo tvarkos aprašą, atitinkamiems metams apskaičiuota valstybės biudžeto lėšų administravimui ir ūkiui bei sudėtingos infrastruktūros objektams prižiūrėti suma viršija praėjusiais metais tai valstybinei mokslo ir studijų institucijai šiam tikslui skirtą lėšų sumą (išskyrus atvejus, kai šiam tikslui skiriami papildomi valstybės biudžeto asignavimai) daugiau nei 25 procentais, lėšų perviršis, didesnis nei 25 procentai, perskirstomas kitoms valstybinėms mokslo ir studijų institucijoms proporcingai jų lėšų administravimui ir ūkiui bei sudėtingos infrastruktūros objektams prižiūrėti sumų, apskaičiuotų atitinkamiems metams, sumažėjimui, palyginti su praėjusiais metais joms šiam tikslui skirtomis lėšų sumomis. 
Papildyta papunkčiu:
Nr. 865,
2017-10-25,
paskelbta TAR 2017-10-27, i. k. 2017-16941        

. pagal šiuo nutarimu patvirtintą Lietuvos Respublikos valstybės biudžeto lėšų, skirtų studijų kainai apmokėti, arba jų dalies grąžinimo į Lietuvos Respublikos valstybės biudžetą atvejų bei tvarkos aprašą nuo valstybės biudžeto lėšų, skirtų studijų kainai apmokėti, arba jų dalies grąžinimo atleidžiami asmenys:
. priimti studijuoti 2017 metais į valstybės finansuojamas studijų vietas Lietuvos mokslo ir studijų institucijose, kurie yra:
. studijavę pagal rezidentūros studijų programas ir nutraukę studijas savo noru per pirmuosius rezidentūros metus;
. studijavę doktorantūroje ir nutraukę studijas savo noru per pirmuosius doktorantūros metus, bet ne vėliau kaip iki 2018 m. gruodžio 31 dienos;
. priimti studijuoti iki 2017 m. gruodžio 31 dienos į valstybės nefinansuojamas studijų vietas Lietuvos mokslo ir studijų institucijose ir gavę studijų stipendiją. 
Papildyta papunkčiu:
Nr. 1070,
2017-12-13,
paskelbta TAR 2017-12-22, i. k. 2017-20739        

. šiame nutarime vartojamas institucijos pavadinimas „Lietuvos Respublikos švietimo ir mokslo ministerija“ atitinka institucijos pavadinimą „Lietuvos Respublikos švietimo, mokslo ir sporto ministerija“, o pareigų pavadinimas „Lietuvos Respublikos švietimo ir mokslo ministras“ – pareigų pavadinimą „Lietuvos Respublikos švietimo, mokslo ir sporto ministras. 
Papildyta papunkčiu:
Nr. 337,
2019-04-15,
paskelbta TAR 2019-04-16, i. k. 2019-06219        

Punkto pakeitimai:
Nr. 668,
2017-08-09,
paskelbta TAR 2017-08-18, i. k. 2017-13453            

. Įgalioti:
. ministrą nustatyti pedagogikos krypties profesinių studijų vykdymo reikalavimus; 
Papunkčio pakeitimai:
Nr. 337,
2019-04-15,
paskelbta TAR 2019-04-16, i. k. 2019-06219            

. Mokslo ir studijų stebėsenos ir analizės centrą vykdyti palyginamąjį ekspertinį institucijų MTEP veiklos vertinimą 2018 metais. 
Punkto pakeitimai:
Nr. 668,
2017-08-09,
paskelbta TAR 2017-08-18, i. k. 2017-13453            

. Patvirtinti pridedamus:
. Norminių studijų krypties arba studijų programų grupės studijų kainų apskaičiavimo ir Lietuvos Respublikos valstybės biudžeto lėšų studijų kainai valstybės finansuojamose studijų vietose apmokėti skyrimo tvarkos aprašą;
. Studijų programos ir studijų formos keitimo, išlaikant valstybės finansavimą, atvejų bei tvarkos aprašą;
. Leidimo vykdyti studijas ir su studijomis susijusią veiklą išdavimo, patikslinimo ir panaikinimo tvarkos aprašą;
. Leidimo vykdyti su studijomis susijusią veiklą išdavimo, patikslinimo ir panaikinimo tvarkos aprašą;
. Už studijas sumokėtos kainos kompensavimo tvarkos aprašą;
. Lietuvos Respublikos valstybės biudžeto lėšų moksliniams tyrimams, eksperimentinei plėtrai ir meno veiklai plėtoti skyrimo mokslo ir studijų institucijoms tvarkos aprašą;
. Valstybės biudžeto lėšų, skiriamų valstybinėms mokslo ir studijų institucijoms administravimui ir ūkiui bei sudėtingos infrastruktūros objektų priežiūrai, skyrimo tvarkos aprašą; 
Papildyta papunkčiu:
Nr. 865,
2017-10-25,
paskelbta TAR 2017-10-27, i. k. 2017-16941        

. Lietuvos Respublikos valstybės biudžeto lėšų, skirtų studijų kainai apmokėti, arba jų dalies grąžinimo į Lietuvos Respublikos valstybės biudžetą atvejų bei tvarkos aprašą; 
Papildyta papunkčiu:
Nr. 1070,
2017-12-13,
paskelbta TAR 2017-12-22, i. k. 2017-20739        

. Veterinarinės medicinos rezidentūros studijų programų vykdymo reikalavimų ir priežiūros tvarkos aprašą;
Papildyta papunkčiu:
Nr. 248,
2018-03-14,
paskelbta TAR 2018-03-22, i. k. 2018-04336        

. Paramos aukštųjų mokyklų studentams teikimo tvarkos aprašą;
Papildyta papunkčiu:
Nr. 1317,
2018-12-19,
paskelbta TAR 2018-12-20, i. k. 2018-20934        

. Mokslo sričių klasifikatorių; 
Papildyta papunkčiu:
Nr. 1317,
2018-12-19,
paskelbta TAR 2018-12-20, i. k. 2018-20934        

. Meno sričių klasifikatorių; 
Papildyta papunkčiu:
Nr. 1317,
2018-12-19,
paskelbta TAR 2018-12-20, i. k. 2018-20934        

. Paramos studijoms teikimo doktorantams ir studentams, studijuojantiems pagal profesines studijų programas, tvarkos aprašą; 
Papildyta papunkčiu:
Nr. 337,
2019-04-15,
paskelbta TAR 2019-04-16, i. k. 2019-06219        

. Paramos už studijų rezultatus ir paramos akademinėms išvykoms teikimo doktorantams tvarkos aprašą; 
Papildyta papunkčiu:
Nr. 337,
2019-04-15,
paskelbta TAR 2019-04-16, i. k. 2019-06219        

. Asmenų, studijuojančių valstybės nefinansuojamose studijų vietose, studijų kainos arba jos dalies apmokėjimo valstybės biudžeto lėšomis tvarkos aprašą. 
Papildyta papunkčiu:
Nr. 337,
2019-04-15,
paskelbta TAR 2019-04-16, i. k. 2019-06219        

. Paramos įstojusiems į aukštąsias mokyklas ne Lietuvos Respublikoje ir jose studijuojantiems Lietuvos Respublikos piliečiams, taip pat kitų Europos Sąjungos valstybių narių, Jungtinės Didžiosios Britanijos ir Šiaurės Airijos Karalystės, Europos laisvosios prekybos asociacijos valstybių piliečiams, dirbantiems ir (arba) turintiems teisę nuolat gyventi Lietuvos Respublikoje, ir jų šeimos nariams, taip pat ir kitų užsienio valstybių piliečiams ir asmenims be pilietybės, turintiems teisę nuolat gyventi Lietuvos Respublikoje, skyrimo tvarkos aprašą. 
Papildyta papunkčiu:
Nr. 515,
2019-05-29,
paskelbta TAR 2019-05-31, i. k. 2019-08652        
Papunkčio pakeitimai:
Nr. 515,
2019-05-29,
paskelbta TAR 2019-05-31, i. k. 2019-08652            

Punkto pakeitimai:
Nr. 642,
2017-07-26,
paskelbta TAR 2017-08-08, i. k. 2017-13179            
Nr. 668,
2017-08-09,
paskelbta TAR 2017-08-18, i. k. 2017-13453            




Ministras Pirmininkas	Saulius Skvernelis



Švietimo ir mokslo ministrė	Jurgita Petrauskienė

PATVIRTINTA
Lietuvos Respublikos Vyriausybės
2017 m. kovo 1 d. nutarimu Nr. 149 






 SKYRIUS


. Norminių studijų krypties arba studijų programų grupės studijų kainų apskaičiavimo ir Lietuvos Respublikos valstybės biudžeto lėšų studijų kainai valstybės finansuojamose studijų vietose apmokėti skyrimo tvarkos aprašas (toliau – Aprašas) reglamentuoja norminių studijų krypties arba studijų programų grupės studijų kainų apskaičiavimą ir Lietuvos Respublikos valstybės biudžeto (toliau – valstybės biudžetas) lėšų studijų kainai valstybės finansuojamose studijų vietose apmokėti skyrimą. 
. Apraše vartojamos sąvokos atitinka Lietuvos Respublikos mokslo ir studijų įstatyme vartojamas sąvokas.

 SKYRIUS


. Norminė studijų kaina – dydis, rodantis maksimalią lėšų sumą, kuri gali būti skiriama iš valstybės biudžeto metams aukštosios mokyklos nustatytai studijų valstybės finansuojamoje studijų vietoje kainai apmokėti.
. Norminė studijų krypties arba studijų programų grupės pirmosios pakopos nuolatinės formos studijų kaina apskaičiuojama norminės studijų kainos bazinį dydį padauginus iš atitinkamo studijų krypties arba studijų programų grupės koeficiento, nurodyto Aprašo priede, ir pridėjus išlaidas studentams skatinti, nurodytas Aprašo 5 punkte. Ją apskaičiuojant laikomasi šių nuostatų:
. norminės studijų kainos bazinis dydis apskaičiuojamas sudėjus bazines išlaidas darbuotojų darbo užmokesčiui ir bazines išlaidas prekėms ir paslaugoms, susijusioms su studijomis (toliau – išlaidos prekėms ir paslaugoms);
. bazinės išlaidos darbuotojų darbo užmokesčiui apskaičiuojamos prie bazinių išlaidų dėstytojų, mokslo darbuotojų (toliau – akademiniai darbuotojai) ir kitų su studijomis susijusių darbuotojų (toliau – aptarnaujantieji darbuotojai) darbo užmokesčiui sumos pridėjus išlaidas valstybiniam socialiniam draudimui ir išlaidas sveikatos draudimui;
. bazinės išlaidos akademinių darbuotojų darbo užmokesčiui apskaičiuojamos remiantis Lietuvos Respublikos Seimo patvirtintu pareiginės algos baziniu dydžiu (toliau – bazinis dydis): 8,70 bazinio dydžio (universitetinėms studijoms) arba 7,77 bazinio dydžio (koleginėms studijoms) dauginama iš 12 mėnesių ir dalijama iš vienam akademiniam darbuotojui tenkančio norminio studentų skaičiaus, kuris lygus 20; 
Papunkčio pakeitimai:
Nr. 184,
2019-02-20,
paskelbta TAR 2019-02-27, i. k. 2019-03238            
Nr. 12,
2020-01-08,
paskelbta TAR 2020-01-10, i. k. 2020-00376            

. bazinės išlaidos aptarnaujančiųjų darbuotojų darbo užmokesčiui apskaičiuojamos 2,39 bazinio dydžio padauginus iš 12 mėnesių ir padalijus iš vienam aptarnaujančiajam darbuotojui tenkančio norminio studentų skaičiaus, kuris lygus 25;
. bazinės išlaidos prekėms ir paslaugoms išreiškiamos bazinės socialinės išmokos (toliau – BSI) dydžiais: universitetinėms studijoms – 5,8 BSI, koleginėms studijoms –  4 BSI. 
Papunkčio pakeitimai:
Nr. 184,
2019-02-20,
paskelbta TAR 2019-02-27, i. k. 2019-03238            

. Išlaidos studentams skatinti sudaro 4,0 BSI. 
Punkto pakeitimai:
Nr. 184,
2019-02-20,
paskelbta TAR 2019-02-27, i. k. 2019-03238            
Nr. 12,
2020-01-08,
paskelbta TAR 2020-01-10, i. k. 2020-00376            

. Norminės studijų krypties arba studijų programų grupės antrosios pakopos ir rezidentūros studijų nuolatinės formos studijų kainos apskaičiuojamos prie norminės atitinkamos studijų krypties arba studijų programų grupės pirmosios pakopos nuolatinės formos studijų kainos pridėjus antrosios pakopos atveju – 7,29 bazinio dydžio, rezidentūros atveju – 18,98 bazinio dydžio. 
Punkto pakeitimai:
Nr. 184,
2019-02-20,
paskelbta TAR 2019-02-27, i. k. 2019-03238            
Nr. 12,
2020-01-08,
paskelbta TAR 2020-01-10, i. k. 2020-00376            

. Norminė trečiosios pakopos nuolatinės formos studijų kaina apskaičiuojama prie išlaidų darbuotojų darbo užmokesčiui pridėjus išlaidas prekėms ir paslaugoms ir išlaidas studentams skatinti, nurodytas Aprašo 5 punkte. Ją apskaičiuojant laikomasi šių nuostatų:
. išlaidos darbuotojų darbo užmokesčiui apskaičiuojamos prie išlaidų akademinių ir aptarnaujančiųjų darbuotojų darbo užmokesčiui sumos pridėjus išlaidas valstybiniam socialiniam draudimui ir išlaidas sveikatos draudimui;
. išlaidos akademinių darbuotojų darbo užmokesčiui apskaičiuojamos 10,91 bazinio dydžio padauginus iš 12 mėnesių ir padalijus iš vienam akademiniam darbuotojui tenkančio norminio studentų skaičiaus, kuris lygus 3; 
Papunkčio pakeitimai:
Nr. 184,
2019-02-20,
paskelbta TAR 2019-02-27, i. k. 2019-03238            
Nr. 12,
2020-01-08,
paskelbta TAR 2020-01-10, i. k. 2020-00376            

. išlaidos aptarnaujančiųjų darbuotojų darbo užmokesčiui apskaičiuojamos 2,39 bazinio dydžio padauginus iš 12 mėnesių ir padalijus iš vienam aptarnaujančiajam darbuotojui tenkančio norminio studentų skaičiaus, kuris lygus 4;
. išlaidos prekėms ir paslaugoms sudaro 36,3 BSI. 
. Norminė vientisųjų studijų kaina apskaičiuojama taip: pirmosios studijų dalies (iki 240 kreditų) norminė studijų kaina apskaičiuojama kaip norminė universitetinių pirmosios pakopos studijų kaina, o likusios studijų dalies (likusių kreditų) norminė studijų kaina – kaip norminė antrosios pakopos studijų kaina.
. Norminės profesinių studijų (išskyrus rezidentūros studijas) nuolatinės formos studijų kainos apskaičiuojamos kaip atitinkamos pirmosios pakopos studijų kainos. 
. Norminė ištęstinės formos studijų kaina 1,5 karto mažesnė už atitinkamą nuolatinės formos studijų kainą.

 SKYRIUS


. Valstybės biudžeto lėšų suma, kurios reikia biudžetiniams metams aukštosios mokyklos nustatytai studijų kainai valstybės finansuojamose studijų vietose apmokėti (toliau – lėšų suma studijoms), apskaičiuojama mokslo ir studijų institucijos atitinkamais metais priimtų tam tikro kurso, tam tikros studijų programos, tam tikros studijų formos ir pakopos studentų, išskyrus Aprašo 13 ir 17 punktuose nurodytus atvejus, studijuojančių valstybės finansuojamose studijų vietose (toliau – studentai), skaičių padauginus iš aukštosios mokyklos nustatytos atitinkamos studijų kainos, o tais atvejais, kai aukštosios mokyklos nustatyta studijų kaina viršija norminę studijų kainą, – padauginus iš norminės studijų kainos. 
. Jeigu aukštosios mokyklos nustatyta studijų kaina už visą tos pačios studijų programos nuolatinės ir ištęstinės studijų formų vykdymo laikotarpį skirtinga, abiejų studijų formų atveju valstybės biudžeto lėšomis apmokama mažesnė tos studijų programos kaina, ne didesnė nei norminė studijų kaina.
. Kai apskaičiuojama lėšų suma baigiamųjų kursų studentų studijoms (išskyrus trečiosios pakopos ir rezidentūros studijas), studentų skaičius dauginamas iš 2/3 aukštosios mokyklos nustatytos atitinkamos studijų kainos, o tais atvejais, kai aukštosios mokyklos nustatyta studijų kaina viršija norminę studijų kainą, – padauginus iš norminės studijų kainos.
. Jeigu studentas pakeičia studijų programą tos pačios studijų krypties studijų grupėje ir jo ankstesniųjų studijų kaina skiriasi nuo naujųjų studijų kainos, apskaičiuojant lėšų sumą studijoms, imama mažesnioji studijų kaina, neprarandant likusios valstybinio studijų finansavimo dalies, ne didesnės nei naujųjų studijų programos norminė studijų kaina. 
. Atitinkamais metais priimtų studentų skaičius, pagal kurį apskaičiuojama mokslo ir studijų institucijos lėšų suma studijoms, apskaičiuojamas iš mokslo ir studijų institucijai patvirtinto valstybės finansuojamų studijų vietų skaičiaus atėmus valstybės finansuojamų vietų, kuriose studijavę studentai buvo pašalinti iš mokslo ir studijų institucijos, neteko valstybės finansavimo studijoms arba nutraukė studijas ir kurios nebuvo užpildytos Lietuvos Respublikos mokslo ir studijų įstatymo 77 straipsnio 17 dalyje ir 78 straipsnio 5 dalyje nustatyta tvarka, skaičių ir pridėjus arba atėmus studentų, pakeitusių studijų programą, skaičių.
. Jeigu keičiamas bazinis dydis arba BSI dydis, apskaičiuojant lėšų sumą studijoms, studijų kainos indeksuojamos. Indeksavimo koeficientas apskaičiuojamas (atskirai kolegijoms ir kitoms mokslo ir studijų institucijoms) lėšų sumą studijoms, apskaičiuotą pagal normines studijų kainas, nustatytas taikant naująjį bazinį dydį ir BSI dydį, padalijus iš lėšų sumos studijoms, apskaičiuotos pagal normines studijų kainas, nustatytas taikant bazinį dydį ir BSI dydį, nustatytus iki jų pakeitimo. 
Studijų kainos indeksuojamos ir tuo atveju, jei skiriamos papildomos valstybės biudžeto lėšos akademinių ir (ar) aptarnaujančiųjų darbuotojų darbo užmokesčiui padidinti ar kitoms studijų reikmėms. Šiuo atveju indeksavimo koeficientas apskaičiuojamas (atskirai kolegijoms ir kitoms mokslo ir studijų institucijoms) lėšų sumą studijoms, apskaičiuotą įskaitant darbo užmokesčiui padidinti ar kitoms studijų reikmėms skirtas papildomas lėšas, padalijus iš lėšų sumos studijoms be darbo užmokesčiui padidinti ar kitoms studijų reikmėms skirtų papildomų lėšų. 
Punkto pakeitimai:
Nr. 418,
2018-04-18,
paskelbta TAR 2018-05-07, i. k. 2018-07334            

. Lėšų suma pirmosios pakopos, vientisųjų, antrosios pakopos ir profesinių studijų (išskyrus rezidentūros studijas) studentų, ateinančiaisiais biudžetiniais metais priimamų į aukštąsias mokyklas, studijoms apskaičiuojama iš ateinantiems metams numatytos bendros lėšų sumos studijoms atėmus lėšų sumą, apskaičiuotą pagal Aprašo 11–16 punktų nuostatas. Šios lėšos numatomos Lietuvos Respublikos švietimo ir mokslo ministerijos asignavimuose ir ateinančiaisiais biudžetiniais metais aukštosioms mokykloms paskirstomos atsižvelgiant į pirmosios pakopos, vientisųjų, antrosios pakopos ir profesinių studijų (išskyrus rezidentūros studijas) studentų, tais metais priimtų į aukštąsias mokyklas, skaičių ir studijų kainas. Apskaičiuojant aukštajai mokyklai pervedamą lėšų sumą šių studentų studijoms, studentų skaičius dauginamas iš 1/3 aukštosios mokyklos nustatytos atitinkamos studijų kainos, o tais atvejais, kai aukštosios mokyklos nustatyta studijų kaina viršija norminę studijų kainą, – padauginus iš norminės studijų kainos. 

––––––––––––––––––––

Norminių studijų krypties arba studijų 
programų grupės studijų kainų 
apskaičiavimo ir Lietuvos Respublikos 
valstybės biudžeto lėšų studijų kainai 
valstybės finansuojamose studijų vietose 
apmokėti skyrimo tvarkos aprašo
priedas







Eil. Nr.	Studijų kryptis arba studijų programų grupė	Koeficientas
1.	Universitetinės pirmosios pakopos studijos:	
1.1.	istorijos, filosofijos, teologijos, paveldo studijų, religijos studijų, kultūros studijų, menotyros, ekonomikos, politikos mokslų, sociologijos, socialinio darbo, antropologijos, visuomeninės geografijos, informacijos paslaugų, komunikacijos, leidybos, žurnalistikos studijų kryptys, teisės, verslo ir viešosios vadybos studijų krypčių grupės	1,11
1.2.	matematikos mokslų studijų krypčių grupė, reabilitacijos, slaugos ir akušerijos, laisvalaikio sporto studijų kryptys	1,38
1.3.	lingvistikos, literatūrologijos, kalbos studijų kryptys	1,7
1.4.	archeologijos, architektūros, kraštovaizdžio architektūros studijų kryptys, ugdymo mokslų, informatikos mokslų, fizinių mokslų, gyvybės mokslų studijų krypčių grupės, burnos priežiūros, visuomenės sveikatos, farmacijos, mitybos,  medicinos technologijų studijų kryptys, žemės ūkio mokslų, inžinerijos mokslų (išskyrus pilotų rengimą), technologijų mokslų studijų krypčių grupės, psichologijos, klasikinių studijų, filologijos pagal kalbą, vertimo, regiono studijų kryptys	2,05
1.5.	medicinos studijų kryptis, veterinarijos mokslų studijų krypčių grupė	2,47
1.6.	dailės, dizaino, teatro, kino, šokio, medijų meno, meno objektų restauravimo, pasiekimų sporto, visuomenės saugumo, odontologijos studijų kryptys	3,02
1.7.	muzikos studijų kryptis	5
1.8.	pilotų rengimo studijos	11,06
2.	Koleginės studijos:	
2.1.	socialinių mokslų, teisės, verslo ir viešosios vadybos studijų krypčių grupės	1,13
2.2.	gyvybės mokslų, sveikatos mokslų (išskyrus medicinos technologijas), žemės ūkio mokslų, fizinių mokslų, inžinerijos mokslų, informatikos mokslų, technologijos mokslų studijų krypčių grupės	1,57
2.3.	medicinos technologijų studijų kryptis, veterinarijos mokslų, ugdymo mokslų, humanitarinių mokslų studijų krypčių grupės	1,91
2.4.	teatro, kino, šokio, medijų meno, dailės, dizaino, meno objektų restauravimo, visuomenės saugumo studijų kryptys	2,6
2.5.	muzikos studijų kryptis	5



––––––––––––––––––––
Priedo pakeitimai:
Nr. 184,
2019-02-20,
paskelbta TAR 2019-02-27, i. k. 2019-03238            

Lietuvos Respublikos Vyriausybės
2017 m. birželio 28 d. nutarimu Nr. 540 







 SKYRIUS


. Studijų programos ir studijų formos keitimo, išlaikant valstybės finansavimą, atvejų bei tvarkos aprašo (toliau − Aprašas) paskirtis – nustatyti atvejus ir tvarką, kuriais keičiant studijų programą ir (ar) studijų formą išlieka valstybės finansavimas studijoms.
. Aprašas taikomas asmenims, studijuojantiems pagal pirmosios, antrosios studijų pakopų, vientisųjų ir profesinių studijų programas, kurių studijas finansuoja valstybė ir kurie ketina keisti studijų programą (toliau – studijų programą keičiantis studentas) ir (ar) studijų formą (toliau – studijų formą keičiantis studentas) (toliau kartu – studijų programą ir (ar) studijų formą keičiantis studentas). 

 SKYRIUS


.	Studijų programos ir (ar) studijų formos keitimo, išlaikant valstybės finansavimą, atvejai:
. Keisti studijų formą ir (ar) studijų programą toje pačioje studijų krypčių grupėje toje pačioje ar kitoje valstybinėje aukštojoje mokykloje, nekeičiant studijų programos rūšies (universitetinių, koleginių studijų), galima ne anksčiau kaip baigus pirmųjų studijų metų pirmąjį semestrą asmenims, studijuojantiems pagal pirmosios, antrosios studijų pakopos, vientisųjų ir profesinių studijų programas (išskyrus asmenis, studijuojančius pagal rezidentūros studijų programas).
. Keisti studijų formą ir (ar) studijų programą toje pačioje studijų krypčių grupėje toje pačioje ar kitoje aukštojoje mokykloje, nekeičiant studijų programos rūšies (universitetinių, koleginių studijų), galima ne anksčiau kaip baigus pirmuosius studijų metus asmenims, gaunantiems studijų stipendiją, studijuojantiems pagal pirmosios, antrosios studijų pakopų ir vientisųjų studijų programas.
. Keisti rezidentūros studijų programą, nekeičiant įgyjamos kvalifikacijos (specializacijos), toje pačioje studijų krypčių grupėje kitoje valstybinėje aukštojoje mokykloje galima asmenims, ne anksčiau kaip baigus pirmuosius studijų metus.
. Keisti rezidentūros studijų programą, o kartu ir įgyjamą kvalifikaciją (specializaciją) toje pačioje studijų krypčių grupėje toje pačioje ar kitoje aukštojoje mokykloje vieną kartą galima asmenims, kurie: 
. dėl nustatytos ir atliktų tyrimų išvadomis pagrįstos diagnozės negali toliau tęsti studijų pagal tam tikras rezidentūros studijų programas; 
. studijuoja pagal rezidentūros studijų programą, kurią baigus įgyjama vaikų ligų gydytojo kvalifikacija (specializacija), – į kitą studijų programą, kurią baigus įgyjama vaikų ligų gydytojo kvalifikacija (specializacija) ir kita medicinos praktikos profesinė kvalifikacija (specializacija); 
. studijuoja pagal rezidentūros studijų programą, kurią baigus įgyjama vaikų ligų gydytojo kvalifikacija (specializacija) ir kita medicinos praktikos profesinė kvalifikacija (specializacija), – į studijų programą, kurią baigus įgyjama vaikų ligų gydytojo kvalifikacija (specializacija), arba į kitą studijų programą, kurią baigus įgyjama vaikų ligų gydytojo kvalifikacija (specializacija) ir kita nei anksčiau studijuota medicinos praktikos profesinė kvalifikacija (specializacija).
. Asmenų, nurodytų Aprašo 3.1–3.3 papunkčiuose, studijų programos ir (ar) studijų formos keitimo tvarka:
. Studijų programą ir (ar) studijų formą keičiantis studentas turi baigti semestrą (rezidentūros ir asmenų, gaunančių studijų stipendijas, atveju – studijų metus) be akademinių skolų ir raštu kreiptis į aukštąją mokyklą, kurioje ketina tęsti studijas, aukštosios mokyklos nustatyta tvarka, bet ne vėliau kaip likus 10 dienų iki naujo studijų semestro (rezidentūros atveju – rezidentūros studijų metų) pradžios. Prašyme pakeisti studijų programą ir (ar) studijų formą turi būti nurodyta studijuojama ir norima studijuoti studijų programa ir (ar) studijų forma.
. Aukštosios mokyklos nustatyta tvarka, bet ne vėliau kaip per 5 darbo dienas nuo prašymo gavimo, priimamas sprendimas dėl asmens studijų programos ir (ar) studijų formos keitimo.
. Studijų programą ir (ar) studijų formą keičiantis studentas, gavęs sprendimą, kad gali studijuoti pagal kitą studijų programą ir (ar) studijų formą kitoje aukštojoje mokykloje, per 3 darbo dienas nuo sprendimo gavimo apie tai praneša aukštajai mokyklai, kurioje studijuoja, ir nurodo studijų nutraukimo toje aukštojoje mokykloje priežastį – studijų formos ir (ar) studijų programos keitimas, keičiant aukštąją mokyklą.
. Asmenų, nurodytų Aprašo 3.4 papunktyje, studijų programos keitimo tvarka:
. Asmenys, nurodyti Aprašo 3.4.1 papunktyje, Lietuvos Respublikos sveikatos apsaugos ministerijai (ketinantys keisti medicinos rezidentūros ar odontologijos rezidentūros studijų programą, o kartu ir įgyjamą kvalifikaciją (specializaciją) arba Valstybinei maisto ir veterinarijos tarnybai (ketinantys keisti veterinarijos rezidentūros studijų programą, o kartu ir įgyjamą kvalifikaciją (specializaciją) (toliau – kompetentinga institucija) pateikia:
. prašymą pakeisti rezidentūros studijų programą (prašyme turi būti nurodyta studijų programa, pagal kurią asmuo studijuoja, ir studijų programa, pagal kurią ketina studijuoti);
. asmens sveikatos būklę įvertinusios universiteto ligoninės gydytojų konsultacinės komisijos asmens sveikatos įvertinimą ir išvadas, kuriose konstatuojama, kad asmuo dėl nustatytos ir atliktų tyrimų išvadomis pagrįstos diagnozės negali studijuoti pagal tam tikrą (tikras) rezidentūros studijų programą (programas).
. Asmenys, nurodyti Aprašo 3.4.2 ir 3.4.3 papunkčiuose, neturintys akademinių skolų, ne vėliau kaip likus 20 darbo dienų iki rezidentūros studijų metų pabaigos turi pateikti kompetentingai institucijai prašymą pakeisti rezidentūros studijų programą, o kartu ir įgyjamą kvalifikaciją (specializaciją) (prašyme turi būti nurodyta studijų programa, pagal kurią asmuo studijuoja, ir studijų programa, pagal kurią ketina studijuoti).
. Kompetentinga institucija, atsižvelgdama į asmens, nurodyto Aprašo 3.4 papunktyje, ketinimus ir atitinkamų specialistų poreikį, per 10 darbo dienų nuo prašymo gavimo pateikia pasiūlymą (pasiūlymus) asmeniui ir aukštajai mokyklai (aukštosioms mokykloms) dėl galimybės keisti rezidentūros studijų programą, kartu keičiant ir įgyjamą kvalifikaciją (specializaciją).
. Asmuo, nurodytas Aprašo 3.4 papunktyje (išskyrus asmenis, nurodytus Aprašo 3.4.3 papunktyje, kurie ketina tais studijų metais įgyti vaikų ligų gydytojo kvalifikaciją (specializaciją), gavęs kompetentingos institucijos pasiūlymą (pasiūlymus), kuriame (kuriuose) nurodoma siūloma studijuoti rezidentūros studijų programa (programos) ir aukštoji mokykla (aukštosios mokyklos), raštu kreipiasi į pasirinktą aukštąją mokyklą dėl studijų programos keitimo. Aukštosios mokyklos nustatyta tvarka, bet ne vėliau kaip iki rezidentūros studijų metų pabaigos, priimamas sprendimas dėl studijų programos keitimo nuo naujų rezidentūros studijų metų pradžios (asmenims, nurodytiems Aprašo 3.4.1 papunktyje, priimamas sprendimas dėl studijų programos keitimo).
. Asmuo, nurodytas Aprašo 3.4.3 papunktyje, kuris ketina tais studijų metais įgyti vaikų ligų gydytojo kvalifikaciją (specializaciją), gavęs kompetentingos institucijos pasiūlymą, raštu kreipiasi į aukštąją mokyklą, kurioje studijuoja, dėl studijų programos keitimo. Aukštosios mokyklos nustatyta tvarka priimamas sprendimas dėl studijų programos keitimo.
. Aukštoji mokykla, kurioje asmuo tęs studijas, per 5 darbo dienas nuo studijų sutarties pasirašymo arba pakeitimo praneša apie tai Lietuvos Respublikos švietimo ir mokslo ministerijai ir nurodo asmens, pakeitusio studijų programą, stojimo metus, studijų programą, pagal kurią studijavo, ir studijų programą, pagal kurią studijuoja.

 SKYRIUS


. Studijų programą ir (ar) studijų formą keičiantis studentas nepraranda likusios valstybinio studijų finansavimo dalies, bet ne didesnės negu tos, kurią keičia, studijų programos norminė studijų kaina:
. Jeigu pageidaujamos studijų programos kaina didesnė už studijų programos, kurią keičia, kainą, Lietuvos Respublikos valstybės biudžeto lėšomis apmokama buvusios studijų programos kaina; šiuo atveju kainos skirtumą nuo semestro (rezidentūros atveju – rezidentūros studijų metų) studijų pradžios apmoka studijų programą keičiantis studentas.
. Studijų stipendiją gaunančiam studentui, keičiančiam studijų programą ir (ar) studijų formą, išlieka studijų stipendija, bet ne didesnio už keičiamos studijų programos ir (ar) studijų formos norminę studijų kainą dydžio; jeigu studijų stipendija yra mažesnė už aukštosios mokyklos nustatytą studijų kainą, studijų kainos skirtumą nuo semestro pradžios apmoka studijų programą ir (ar) formą keičiantis studentas.
. Jeigu pageidaujamos studijų programos kaina ne didesnė už studijų programos, kurią keičia, kainą, Lietuvos Respublikos valstybės biudžeto lėšomis apmokama aukštosios mokyklos nustatyta studijų programos kaina.
. Jeigu pageidaujamos studijų programos ir (ar) studijų formos kaina ne didesnė už studijų programos, kurią keičia, kainą, studijų stipendiją gaunančiam studentui Lietuvos Respublikos valstybės biudžeto lėšomis apmokama aukštosios mokyklos nustatyta studijų programos ir (ar) studijų formos kaina.
. Studijų formą keičiančiam studentui išlieka stojimo metu pasirinktos studijų formos kaina ir finansavimo trukmė, išskyrus Aprašo 6.2 papunktyje ir 8 punkte nurodytus atvejus.
. Studijų programą keičiančiam studentui, nurodytam Aprašo 3.4 papunktyje, išlieka valstybinis studijų finansavimas visai pasirinktos studijų programos trukmei.
––––––––––––––––––––
Papildyta priedu:
Nr. 540,
2017-06-28,
paskelbta TAR 2017-07-05, i. k. 2017-11554        


PATVIRTINTA
Lietuvos Respublikos Vyriausybės
2017 m. kovo 1 d. nutarimu Nr. 149
(Lietuvos Respublikos Vyriausybės
2017 m. liepos 26 d. nutarimo Nr. 642 
redakcija)




 SKYRIUS


.	Leidimo vykdyti studijas ir su studijomis susijusią veiklą išdavimo, patikslinimo ir panaikinimo tvarkos aprašas (toliau − Aprašas) reglamentuoja leidimo vykdyti studijas ir su studijomis susijusią veiklą (toliau − Leidimas) valstybinėms ir nevalstybinėms aukštosioms mokykloms (toliau – aukštoji mokykla) bei užsienio valstybės aukštųjų mokyklų, kurių veikla yra įvertinta aukštojo mokslo kokybės vertinimo agentūros, įtrauktos į Europos aukštojo mokslo kokybės užtikrinimo agentūrų registrą, arba agentūros, kuri yra tikroji Europos aukštojo mokslo kokybės užtikrinimo agentūrų asociacijos narė, filialams, įsteigtiems Lietuvos Respublikoje (toliau – filialas), dokumentų pateikimo ir nagrinėjimo tvarką, Leidimo išdavimo, neišdavimo, patikslinimo, panaikinimo, dublikato išdavimo tvarką. 
.	Apraše vartojamos sąvokos apibrėžtos Lietuvos Respublikos mokslo ir studijų įstatyme. Aprašo nuostatos kunigų seminarijoms taikomos tiek, kiek jos neprieštarauja Lietuvos Respublikos ir Šventojo Sosto sutartims.


 SKYRIUS


.	Aukštoji mokykla ar filialas, siekdami gauti Leidimą, Lietuvos Respublikos švietimo ir mokslo ministerijai (toliau – Švietimo ir mokslo ministerija) asmeniškai, registruotu paštu, per kurjerį, elektroniniu paštu pasirašydamas saugiu elektroniniu parašu valstybine kalba pateikia  paraišką, kurią sudaro šie dokumentai:
.	prašymas išduoti Leidimą nurodant aukštosios mokyklos ar filialo pavadinimą, teisinę formą, aukštosios mokyklos juridinio asmens kodą ar filialo kodą, buveinės adresą, telefono numerį, elektroninio pašto adresą, padalinių, esančių kitoje valstybėje, kitos savivaldybės teritorijoje, adresus, telefono numerius, vadovo arba jo įgalioto asmens, pateikusio prašymą, pareigas, vardą ir pavardę, prašymo padavimo datą; 
.	įsipareigojimas pradėti įgyvendinti ne mažiau kaip 3 studijų krypčių (universitetui) arba 2 studijų krypčių (kolegijai) studijas per 12 mėnesių nuo Leidimo išdavimo dienos ir ne mažiau kaip pusę studijų programų įgyvendinti Lietuvos Respublikos teritorijoje;
.	ketinamų vykdyti studijų programų aprašai; 
.	universitete ketinamų atlikti tarptautinio lygio fundamentinių ir taikomųjų mokslinių tyrimų ir eksperimentinės plėtros ir (arba) ketinamo plėtoti profesionalaus meno, kolegijoje ketinamų vykdyti taikomųjų mokslinių tyrimų, eksperimentinės plėtros ir (arba) profesionalaus meno aprašymas;
.	veiklos finansinis planas ir numatomų priemonių, kurios užtikrintų įsipareigojimus studentams aukštosios mokyklos ar filialo veiklos pabaigos atveju,  aprašymas;
.	 turimų ir numatomų materialiųjų išteklių studijų ir mokslo (arba) meno veiklai vykdyti aprašymas;
.	 studijų ir su studijomis susijusios veiklos vykdymui ketinamų įdarbinti dėstytojų ir kitų aukštosios mokyklos ar filialo darbuotojų sąrašas ir kvalifikacijos aprašymas bei šių asmenų raštu pateikti ketinimai ar įsipareigojimai dalyvauti studijų ir su studijomis susijusioje veikloje;
.	vidinės kokybės užtikrinimo sistemos aprašymas;
.	 aukštosios mokyklos, filialo steigimo dokumentų kopijos. Tais atvejais, kai iš valstybės registrų aukštosios mokyklos ar filialo steigimo dokumentų kopijas gali gauti Studijų kokybės vertinimo centras, šių dokumentų pateikti nebūtina.
.	filialas papildomai pateikia:
. kompetentingos institucijos išduotą dokumentą, įrodantį, kad užsienio aukštoji mokykla yra teisėtai veikianti ir jos ketinamos vykdyti studijų programos yra teisėtai vykdomos kilmės šalyje;
. tos užsienio valstybės studijų kokybę prižiūrinčios institucijos raštą apie numatomų studijų programų vykdymo kokybės priežiūrą filiale.
.	Jeigu Švietimo ir mokslo ministerija nustato, kad pateikti ne visi Aprašo 3 punkte nurodyti dokumentai, per 3 darbo dienas nuo dokumentų gavimo dienos administracinė procedūra yra sustabdoma informuojant raštu aukštąją mokyklą ar filialą ir nustatomas ne ilgesnis kaip 20 darbo dienų terminas trūkumams pašalinti. Jeigu aukštoji mokykla ar filialas nustatytu laiku trūkumų nepašalina, administracinė procedūra nutraukiama apie tai informuojant raštu aukštąją mokyklą ar filialą.
.	Švietimo ir mokslo ministerija nustačiusi, kad pateikti visi Aprašo 3 punkte nurodyti dokumentai, per 3 darbo dienas nuo dokumentų gavimo dienos:
.  išsiunčia aukštajai mokyklai ar filialui dokumentų gavimo patvirtinimą, kuriame nurodoma Lietuvos Respublikos paslaugų įstatymo 7 straipsnio 4 dalyje nurodyta informacija;
.  kreipiasi į Valstybės saugumo departamentą, kuris per 30 darbo dienų nuo šio kreipimosi gavimo dienos turi įvertinti aukštąją mokyklą ar filialą ir pateikti išvadą, jei numatoma aukštosios mokyklos ar filialo veikla gali kelti grėsmę nacionaliniam saugumui, arba informaciją apie aukštosios mokyklos ar filialo veiklą, kiek tai susiję su nacionalinio saugumo interesais, jei aukštoji mokykla ar filialas nekelia grėsmės nacionaliniam saugumui, ir informuoti apie tai Švietimo ir mokslo ministeriją. 
.	Jeigu Valstybės saugumo departamentas pateikia informaciją, kad  numatoma aukštosios mokyklos ar filialo veikla nekelia grėsmės nacionaliniam saugumui, Švietimo ir mokslo ministerija Aprašo 3 punkte nurodytus dokumentus per 3 darbo dienas nuo išvados ar informacijos iš Valstybės saugumo departamento gavimo dienos pateikia Studijų kokybės vertinimo centrui.
.	Jeigu Valstybės saugumo departamentas pateikia išvadą, kad  numatoma aukštosios mokyklos ar filialo veikla gali kelti grėsmę nacionaliniam saugumui,  švietimo ir mokslo ministras priima sprendimą dėl Leidimo neišdavimo ir per 5 darbo dienas informuoja aukštąją mokyklą  ar filialą  ir Juridinių asmenų registrą.
.	Studijų kokybės vertinimo centras savo nustatyta tvarka, pasitelkdamas ekspertus, ne ilgiau nei per 4 mėnesius nuo paraiškos dokumentų gavimo dienos įvertina Aprašo 3 punkte nurodytus dokumentus ir nustato, ar materialinė bazė, kvalifikuotas personalas yra tinkami planuojamoms studijų programoms, mokslinei ir (arba) meno veiklai įgyvendinti bei aukštoji mokykla ar filialas atitinka kitas Lietuvos Respublikos mokslo ir studijų įstatyme nustatytas sąlygas, būtinas planuojamų studijų programų, mokslinės ir (arba) meno veiklos kokybei užtikrinti, taip pat teikiamų aukštojo mokslo kvalifikacijų atitikčiai reikalavimams užtikrinti, parengia išvadas ir pateikia jas aukštajai mokyklai ar filialui.
.	Aukštoji mokykla ar filialas turi teisę vieną kartą pateikti apeliaciją Studijų kokybės vertinimo centro sudarytai apeliacinei komisijai (toliau – Apeliacinė komisija) dėl Studijų kokybės vertinimo centro parengtų Aprašo 8 punkte nurodytų išvadų per 7 darbo dienas nuo jų gavimo dienos. Į Apeliacinės komisijos sudėtį neįeina Studijų kokybės vertinimo centro valstybės tarnautojai ir (ar) darbuotojai. Į Apeliacinės komisijos sudėtį įeina: vienas studentas – Lietuvos studentų sąjungos pasiūlytas narys, du Lietuvos universitetų rektorių konferencijos pasiūlyti asmenys, du Lietuvos kolegijų direktorių konferencijos pasiūlyti asmenys, du skirtingų aukštųjų mokyklų socialinius partnerius vienijančių organizacijų pasiūlyti asmenys. Apeliacinės komisijos nariai skiriami ne ilgesniam negu 3 metų laikotarpiui. Lietuvos studentų sąjungos pasiūlytas narys skiriamas ne ilgesniam negu 2 metų laikotarpiui. Kasmet atnaujinama po trečdalį Apeliacinės komisijos sudėties. Apeliacinės komisijos nariu tas pats asmuo gali būti skiriamas ne daugiau kaip 2 kartus iš eilės. Apie apeliacijos pateikimą Studijų kokybės vertinimo centras ne vėliau kaip per 2 darbo dienas nuo apeliacijos gavimo dienos privalo informuoti Švietimo ir mokslo ministeriją. Studijų kokybės vertinimo centras per 10 darbo dienų nuo vertinimo išvadų pateikimo aukštajai mokyklai arba filialui negavęs apeliacijos dėl vertinimo išvadų, vertinimo išvadas ne vėliau kaip per 2 darbo dienas persiunčia Švietimo ir mokslo ministerijai.
.	Apeliacinė komisija apeliacijas dėl Studijų kokybės vertinimo centro išvadų nagrinėja pagal Studijų kokybės vertinimo centro direktoriaus patvirtintus jos nuostatus ir priima sprendimą, informuoja aukštąją mokyklą ar filialą ir Studijų kokybės vertinimo centrą per 22 darbo dienas nuo apeliacijos gavimo dienos. 
.	Apeliacinei komisijai priėmus sprendimą apeliacijos netenkinti, Studijų kokybės vertinimo centras išvadas ne vėliau kaip per 2 darbo dienas nuo Apeliacinės komisijos sprendimo gavimo pateikia Švietimo ir mokslo ministerijai. Jei Apeliacinė komisija priėmė sprendimą patenkinti apeliaciją ir argumentuotai nurodo Studijų kokybės vertinimo centrui pakartotinai įvertinti aukštosios mokyklos ar filialo pateiktus dokumentus, Studijų kokybės vertinimo centras, vadovaudamasis Apeliacinės komisijos sprendimu, parengia galutines išvadas ir pateikia jas Švietimo ir mokslo ministerijai ir aukštajai mokyklai ar filialui per 22 darbo dienas nuo Apeliacinės komisijos sprendimo gavimo dienos.
.	Švietimo ir mokslo ministras per 25 darbo dienas nuo Studijų kokybės vertinimo centro išvadų gavimo dienos priima sprendimą dėl Leidimo išdavimo arba neišdavimo,  apie priimtą sprendimą informuoja aukštąją mokyklą ar filialą,  Juridinių asmenų registrą bei Studijų kokybės vertinimo centrą ir jeigu priimtas sprendimas išduoti Leidimą, jį išduoda. Leidimas aukštajai mokyklai ar filialui siunčiamas registruotu paštu arba įteikiamas pareiškėjo įgaliotam asmeniui. 
.	Leidime turi būti šie rekvizitai: 
.	Leidimą išdavusios institucijos pavadinimas;
.	Leidimo pavadinimas;
.	Leidimo numeris;
.	aukštosios mokyklos arba filialo pavadinimas, aukštosios mokyklos juridinio asmens kodas arba užsienio valstybės aukštosios mokyklos filialo, įsteigto Lietuvos Respublikoje, kodas, buveinės adresas;
.	aukštosios mokyklos arba filialo  teisinė forma; 
.	aukštosios mokyklos arba filialo švietimo veiklos rūšis;
.	Leidimo išdavimo, patikslinimo datos, jeigu Leidimas patikslintas;
.	Leidimą išdavusio pareigūno pareigos, vardas, pavardė ir parašas, kuris tvirtinamas Švietimo ir mokslo ministerijos antspaudu.
.	Švietimo ir mokslo ministras neišduoda Leidimo Lietuvos Respublikos mokslo ir studijų įstatymo  42 straipsnio 5 dalyje nurodytais atvejais.

.	Švietimo ir mokslo ministras panaikina leidimą Lietuvos Respublikos mokslo ir studijų įstatymo  43 straipsnio 1 dalyje nurodytais atvejais.
.	Pasikeitus Leidime nurodytiems duomenims, aukštoji mokykla ar filialas per 5 darbo dienas nuo duomenų pasikeitimo informuoja Švietimo ir mokslo ministeriją, kuri per 5 darbo dienas nuo kreipimosi gavimo dienos išduoda patikslintą Leidimą. Aukštoji mokykla arba filialas turi pateikti Švietimo ir mokslo ministerijai tiesiogiai arba per Viešojo administravimo institucijų informacinių sistemų sąveikumo (interoperabilumo) sistemos portalą (www.epaslaugos.lt; www.evaldzia.lt) prašymą dėl Leidimo patikslinimo ir dokumentus, patvirtinančius pasikeitusius duomenis. 
.	Norėdami gauti Leidimo dublikatą, aukštoji mokykla ar filialas turi pateikti tiesiogiai arba per Viešojo administravimo institucijų informacinių sistemų sąveikumo (interoperabilumo) sistemos portalą (www.epaslaugos.lt; www.evaldzia.lt) Švietimo ir mokslo ministerijai prašymą dėl Leidimo dublikato išdavimo. Švietimo ir mokslo ministerija per 5 darbo dienas nuo šio prašymo gavimo priima sprendimą dėl Leidimo dublikato išdavimo ir jį išduoda, remdamasi Švietimo ir mokslo ministerijos turimais duomenimis apie aukštąją mokyklą ar filialą. 
.	Leidimo dublikato blanke nurodoma dublikato išdavimo data, o blanko viršutiniame dešiniajame kampe įrašoma „DUBLIKATAS“. Leidimo dublikatas išsiunčiamas pareiškėjui registruotu paštu arba įteikiamas jo įgaliotam asmeniui.

.	Leidimo turėtojų veiklos sąlygų priežiūrą vykdo Švietimo ir mokslo ministerija ar kita jos  įgaliota institucija.
.	Informaciją apie Leidimo išdavimą, patikslinimą, panaikinimą Švietimo ir mokslo ministerija teikia Licencijų informacinei sistemai ir skelbia Švietimo ir mokslo ministerijos interneto svetainėje.

. Leidimo vykdyti su studijomis susijusią veiklą išdavimo, patikslinimo ir panaikinimo tvarkos aprašas (toliau − Aprašas) reglamentuoja leidimo vykdyti su studijomis susijusią veiklą (toliau – Leidimas) užsienio valstybės aukštosios mokyklos filialui, įsteigtam Lietuvos Respublikoje, užsienio valstybės aukštosios mokyklos atstovybei, įsteigtai Lietuvos Respublikoje, juridiniam asmeniui, kitoms organizacijoms ir jų padaliniams, veikiantiems pagal tarptautines sutartis (toliau – Pareiškėjas)  dokumentų pateikimo ir nagrinėjimo tvarką, Leidimo išdavimo, neišdavimo, patikslinimo, panaikinimo, Leidimo dublikato išdavimo tvarką.
. Apraše vartojamos sąvokos apibrėžtos Lietuvos Respublikos mokslo ir studijų įstatyme. Aprašo nuostatos kunigų seminarijoms taikomos tiek, kiek jos neprieštarauja Lietuvos Respublikos ir Šventojo Sosto sutartims.

. Pareiškėjas, norėdamas gauti Leidimą, Lietuvos Respublikos švietimo ir mokslo ministerijai (toliau – Švietimo ir mokslo ministerija) asmeniškai, registruotu paštu, per kurjerį, elektroniniu paštu pasirašydamas saugiu elektroniniu parašu valstybine kalba pateikia:
. prašymą išduoti Leidimą, kuriame nurodomas  Pareiškėjo pavadinimas, buveinės adresas, elektroninio pašto adresas, telefono numeris, veiklos tikslai, veiklos laikotarpis, jeigu jis ribotas, registras, kuriame kaupiami ir saugomi duomenys apie Pareiškėją,  užsienio aukštąją mokyklą, ją įsteigusį asmenį, vadovą, vadovo, jo įgalioto asmens, taip pat prašymą  pateikusio asmens pareigos, vardas ir pavardė, prašymo pateikimo data;
. dokumentą, įrodantį, kad užsienio valstybės aukštoji mokykla  kilmės šalyje veikia teisėtai;
. dokumentą, įrodantį, kad užsienio valstybės kompetentinga institucija, kurios jurisdikcijai priklauso užsienio valstybės aukštoji mokykla, neprieštarauja, kad Pareiškėjas vykdytų su studijomis susijusią veiklą Lietuvos Respublikoje;
. dokumentą, įrodantį, kad užsienio valstybės aukštoji mokykla sutinka, kad Pareiškėjas vykdytų su studijomis susijusią veiklą Lietuvos Respublikoje;
. Pareiškėjo Lietuvos Respublikoje steigimo dokumentų kopijas. Tais atvejais, kai iš valstybės registrų Pareiškėjo steigimo dokumentų kopijas gali gauti Lietuvos Respublikos švietimo ir mokslo ministerija, šių dokumentų pateikti nebūtina.
. Gavusi Pareiškėjo pateiktus dokumentus, Švietimo ir mokslo ministerija patikrina, ar pateikti visi Aprašo 3 punkte nurodyti dokumentai. Jeigu Pareiškėjas pateikia ne visus nurodytus dokumentus, per 3 darbo dienas nuo dokumentų gavimo dienos administracinė procedūra yra sustabdoma raštu informuojant Pareiškėją ir nustatomas ne ilgesnis kaip 20 darbo dienų terminas trūkumams pašalinti. Jeigu Pareiškėjas nustatytu laiku trūkumų nepašalina, administracinė procedūra nutraukiama apie tai Pareiškėją informuojant raštu.
.	Švietimo ir mokslo ministerija nustačiusi, kad pateikti visi Aprašo 3 punkte nurodyti dokumentai, per 3 darbo dienas nuo dokumentų gavimo dienos:
. išsiunčia Pareiškėjui dokumentų gavimo patvirtinimą, kuriame nurodoma Lietuvos Respublikos paslaugų įstatymo 7 straipsnio 4 dalyje nurodyta informacija;
. kreipiasi į Valstybės saugumo departamentą, kuris per 30 darbo dienų nuo šio kreipimosi gavimo dienos turi įvertinti Pareiškėją ir pateikti išvadą, ar numatoma Pareiškėjo veikla gali kelti grėsmę nacionaliniam saugumui, arba informaciją apie pareiškėjo veiklą, kiek tai susiję su nacionalinio saugumo interesais, jei Pareiškėjo veikla nekelia grėsmės nacionaliniam saugumui, ir informuoti apie tai Švietimo ir mokslo ministeriją.
.	Jeigu Valstybės saugumo departamentas pateikia informaciją, kad numatoma Pareiškėjo veikla nekelia grėsmės nacionaliniam saugumui, švietimo ir mokslo ministras nuo šios informacijos gavimo dienos per 3 darbo dienas sudaro komisiją (toliau − Komisija), kuri per 5 darbo dienas nuo Komisijos sudarymo dienos įvertina Aprašo 3 punkte pateiktus dokumentus ir pateikia siūlymus švietimo ir mokslo ministrui.
.	Jeigu Valstybės saugumo departamentas pateikia išvadą, kad numatoma Pareiškėjo veikla gali kelti grėsmę nacionaliniam saugumui, švietimo ir mokslo ministras per 5 darbo dienas nuo šios informacijos gavimo priima sprendimą dėl Leidimo neišdavimo ir informuoja Pareiškėją  ir Juridinių asmenų registrą.
. Aprašo 6 punkte nurodyta Komisija gali pasikviesti kompetentingų institucijų atstovus, ekspertus Aprašo 3 punkte nurodytiems dokumentams nagrinėti ir įvertinti.
. Švietimo ir mokslo ministras, įvertinęs Komisijos siūlymus per 5 darbo dienas priima sprendimą dėl Leidimo išdavimo arba neišdavimo ir,  priėmęs sprendimą išduoti Leidimą, jį išduoda. Leidimas  Pareiškėjui siunčiamas registruotu paštu arba įteikiamas Pareiškėjui ar jo įgaliotam asmeniui, ir praneša Juridinių asmenų registrui.
. Leidime turi būti šie rekvizitai: 
. Leidimą išdavusios institucijos pavadinimas;
. Leidimo pavadinimas;
. Leidimo numeris;
. Pareiškėjo pavadinimas, juridinio asmens kodas (užsienio valstybės aukštosios mokyklos filialo, įsteigto Lietuvos Respublikoje, kodas) teisinė forma, buveinės adresas;
. Pareiškėjo veiklos rūšis;
. Leidimo išdavimo, patikslinimo datos, jeigu Leidimas patikslintas;
. Leidimą išdavusio pareigūno pareigos, vardas, pavardė ir parašas, kuris tvirtinamas Švietimo ir mokslo ministerijos antspaudu.
. Švietimo ir mokslo ministras neišduoda Leidimo Lietuvos Respublikos mokslo ir studijų įstatymo  44 straipsnio 5 dalyje nurodytais atvejais.
. Jeigu priimamas sprendimas neišduoti Leidimo, švietimo ir mokslo ministras per 5 darbo dienas nuo sprendimo priėmimo dienos praneša Juridinių asmenų registrui ir Pareiškėjui nurodydamas Leidimo neišdavimo priežastis.

. Švietimo ir mokslo ministras panaikina išduotą Leidimą Lietuvos Respublikos mokslo ir studijų įstatymo  44 straipsnio 7 dalyje numatytais atvejais. 
. Pasikeitus Leidime nurodytiems duomenims taikomos Lietuvos Respublikos mokslo ir studijų įstatymo  44 straipsnio 10 dalyje nustatytos administracinės procedūros. Pareiškėjas gali pateikti prašymą dėl Leidimo patikslinimo ir dokumentus, patvirtinančius pasikeitusius duomenis, Švietimo ir mokslo ministerijai tiesiogiai arba per Viešojo administravimo institucijų informacinių sistemų sąveikumo (interoperabilumo) sistemos portalą (www.epaslaugos.lt; www.evaldzia.lt). 
. Norėdamas gauti Leidimo dublikatą, Pareiškėjas gali pateikti prašymą išduoti Leidimo dublikatą Švietimo ir mokslo ministerijai tiesiogiai arba per Viešojo administravimo institucijų informacinių sistemų sąveikumo sistemos portalą (interoperabilumo) (www.epaslaugos.lt; www.evaldzia.lt). Švietimo ir mokslo ministerija per 5 darbo dienas nuo šio prašymo gavimo dienos priima sprendimą dėl Leidimo dublikato išdavimo ir jį išduoda, remdamasi Švietimo ir mokslo ministerijos turimais duomenimis apie Pareiškėją. 
. Leidimo dublikato blanke nurodoma dublikato išdavimo data, o blanko viršutiniame dešiniajame kampe įrašoma „DUBLIKATAS“. Leidimo dublikatas išsiunčiamas Pareiškėjui registruotu paštu arba įteikiamas jo įgaliotam asmeniui.

. Leidimo turėtojų veiklos sąlygų priežiūrą vykdo Švietimo ir mokslo ministerija  ir kita jos įgaliota institucija.
. Informaciją apie Leidimo išdavimą, patikslinimą, panaikinimą Švietimo ir mokslo ministerija teikia Licencijų informacinei sistemai ir skelbia Švietimo ir mokslo ministerijos interneto svetainėje.

. Už studijas sumokėtos kainos kompensavimo tvarkos aprašas (toliau – Aprašas) reglamentuoja per vienerius studijų metus ar jų dalį faktiškai už studijas sumokėtos kainos ar jos dalies kompensavimą daliai Lietuvos aukštųjų mokyklų ir užsienio valstybių aukštųjų mokyklų filialų, įsteigtų Lietuvos Respublikoje (toliau – aukštosios mokyklos), valstybės nefinansuojamose pirmosios ir antrosios pakopų ar vientisųjų studijų vietose geriausiais rezultatais studijų metus baigusių asmenų (toliau – asmenys).
. Jeigu faktiškai už studijas sumokėta metinė studijų kaina didesnė už norminę studijų kainą, asmeniui kompensuojama metinės studijų kainos dalis, lygi norminei studijų kainai. Jeigu už studijas sumokėta metinė studijų kaina ne didesnė už norminę studijų kainą, asmeniui kompensuojama visa jo faktiškai už studijas sumokėta kaina. 
. Teisę į sumokėtos už studijas kainos kompensavimą turi asmenys, kurie, aukštajai mokyklai sudarant asmenų, kuriems siūloma kompensuoti už studijas sumokėtą kainą, sąrašą, neturi akademinių skolų, yra įvykdę visus studijų programai atitinkamais studijų metais keliamus reikalavimus ir pasiekę puikų arba tipinį pasiekimų lygmenį, išskyrus Aprašo 4 punkte nurodytus asmenis. Už studijas sumokėta kaina kompensuojama pagal aukštųjų mokyklų nustatyta tvarka sudarytą konkursinę eilę.
. Už studijas sumokėtos kainos kompensavimo neturi teisės gauti asmenys:
. nurodyti Lietuvos Respublikos mokslo ir studijų įstatymo (toliau – Mokslo ir studijų įstatymas) 80 straipsnio 2 dalyje; 
. kurie gavo studijų stipendiją vadovaujantis Studijų stipendijų skyrimo ir mokėjimo tvarkos aprašo, patvirtinto Lietuvos Respublikos Vyriausybės 2012 m. gegužės 29 d. nutarimu Nr. 595 „Dėl Studijų stipendijų skyrimo ir mokėjimo tvarkos aprašo patvirtinimo“, nuostatomis – už studijų laikotarpį, už kurį jie gavo studijų stipendiją;
. kuriems buvo skirta už studijas sumokėtos kainos dalies kompensacija vadovaujantis Nuolatinę privalomąją pradinę karo tarnybą atlikusių ar bazinius karinius mokymus baigusių asmenų už studijas sumokėtos kainos dalies kompensavimo tvarkos aprašo, patvirtinto Lietuvos Respublikos Vyriausybės 2012 m. balandžio 18 d. nutarimu Nr. 442 „Dėl Nuolatinę privalomąją pradinę karo tarnybą atlikusių ar bazinius karinius mokymus baigusių asmenų už studijas sumokėtos kainos dalies kompensavimo tvarkos aprašo patvirtinimo“, nuostatomis – už studijų laikotarpį, už kurį jiems skirta kompensacija.
. Einamaisiais kalendoriniais metais už studijas sumokėta kaina kompensuojama asmenims, kurie studijų metus baigė nuo praėjusių metų spalio 1 d. iki einamųjų metų rugsėjo 30 dienos.
. Už studijas sumokėtos kainos kompensavimą administruoja Valstybinis studijų fondas (toliau – Fondas) ir aukštosios mokyklos:  
. Fondas (Apraše nustatyta tvarka Fondo direktorius arba Fondo valdyba), administruodamas už studijas sumokėtos kainos kompensavimą: 
. planuoja lėšų už studijas sumokėtai kainai kompensuoti poreikį;
. nustato Fondui skirtų Lietuvos Respublikos valstybės biudžeto (toliau – valstybės biudžetas) lėšų dalį, skirtą už studijas sumokėtai kainai kompensuoti (toliau – už studijas sumokėtai kainai kompensuoti skirta suma), bendrą asmenų, kuriems gali būti kompensuojama už studijas sumokėta kaina, skaičių, šių asmenų skaičių kiekvienoje aukštojoje mokykloje ir skaičių pagal konkrečią kiekvienos aukštosios mokyklos studijų kryptį;
. priima sprendimą dėl už studijas sumokėtos kainos kompensacijos skyrimo;
. išmoka paskirtą už studijas sumokėtos kainos kompensaciją;
. atlieka kitas Apraše numatytas funkcijas, susijusias su už studijas sumokėtos kainos kompensavimu. 
. Aukštosios mokyklos, administruodamos už studijas sumokėtos kainos kompensavimą:
. sudaro ir teikia Fondui valstybės nefinansuojamose vietose atitinkamą studijų laikotarpį baigusių asmenų, kuriems siūloma kompensuoti už studijas sumokėtą kainą, sąrašą;
. atnaujina asmenų kontaktinius duomenis (elektroninio pašto adresas ir telefono numeris) ir teikia juos Fondui kartu su kita informacija ir duomenimis, kurių reikia už studijas sumokėtos kainos kompensavimui administruoti;
. atlieka kitas Apraše nurodytas funkcijas, susijusias su sumokėtos už studijas kainos kompensavimu.
. Ne vėliau kaip per 20 darbo dienų nuo Lietuvos Respublikos Vyriausybės nutarimo dėl atitinkamų metų Lietuvos Respublikos valstybės biudžeto asignavimų paskirstymo pagal programas įsigaliojimo Fondo valdyba, atsižvelgdama į Fondo funkcijoms atlikti skirtus valstybės biudžeto asignavimus ir lėšų poreikį joms atlikti, nustato už studijas sumokėtai kainai kompensuoti skirtą sumą. Už studijas sumokėtos kainos kompensavimas skiriamas, neviršijant už studijas sumokėtos kainos kompensavimui skirtos sumos.

. Bendras asmenų, kuriems gali būti kompensuojama už studijas sumokėta kaina, skaičius nustatomas atsižvelgiant į Aprašo 12 punkte nurodytus duomenis ir yra ne didesnis kaip 10 procentų studentų, kurie pirmosios ir antrosios pakopų ar vientisąsias studijas baigė laikotarpiu nuo praėjusių metų spalio 1 d. iki einamųjų metų rugsėjo 30 d., skaičiaus. 
. Asmenų, kuriems gali būti kompensuojama už studijas sumokėta kaina, skaičius kiekvienoje aukštojoje mokykloje nustatomas, bendrą asmenų, kuriems gali būti kompensuojama už studijas sumokėta kaina, skaičių paskirstant proporcingai studentų, kurie kiekvienoje aukštojoje mokykloje pirmosios ir antrosios pakopų ar vientisąsias studijas baigė laikotarpiu nuo praėjusių metų spalio 1 d. iki einamųjų metų rugsėjo 30 d., skaičiui. 
. Asmenų, kuriems gali būti kompensuojama už studijas sumokėta kaina, skaičius pagal konkrečią kiekvienos aukštosios mokyklos studijų kryptį apskaičiuojamas Mokslo ir studijų įstatymo 79 straipsnio 2 dalyje nustatyta tvarka. 
. Bendras asmenų, kuriems gali būti kompensuojama už studijas sumokėta kaina, skaičius, šių asmenų skaičius kiekvienoje aukštojoje mokykloje ar skaičius pagal konkrečios aukštosios mokyklos studijų kryptį apvalinami iki sveikų skaičių, laikantis matematinių skaičių apvalinimo taisyklių: jeigu skaitmuo po paskutinio reikšminio skaitmens yra 5 arba didesnis negu 5, prie paskutinio reikšminio skaitmens pridedamas 1, jeigu skaitmuo po paskutinio reikšminio skaitmens yra mažesnis negu 5, paskutinis reikšminis skaitmuo lieka nepakitęs.
. Iki einamųjų metų spalio 10 dienos:
. aukštosios mokyklos per Fondo informacinę sistemą užpildo ir pateikia Fondui: 
. informaciją apie pirmosios ir antrosios studijų pakopų ar vientisųjų studijų programose studijų metus baigusių studentų skaičių pagal studijų kryptis ir programas atitinkamais priėmimo metais; 
. asmenų, turinčių teisę gauti už studijas sumokėtos kainos kompensaciją toje aukštojoje mokykloje, studijų duomenis: priėmimo į aukštąją mokyklą metus, studijų programos pavadinimą, studijų programos valstybinį kodą, studijų kryptį, studijų formą, studijų pakopą, studijų metų pradžios ir pabaigos datas, antrosios vientisųjų studijų dalies pradžios datą, per studijų metus  ar jų dalį faktiškai už studijas sumokėtą kainą ar jos dalį (už kiekvieną semestrą) (toliau – pretendentų sąrašas); 
. Švietimo informacinių technologijų centras pateikia Fondui informaciją apie kiekvienoje aukštojoje mokykloje į kiekvienos studijų krypties studijų programas atitinkamais priėmimo metais įstojusių studentų skaičių ir tos studijų krypties studijų programų aukštųjų mokyklų nustatytas studijų kainas ir normines studijų kainas.
. Pretendentų sąraše asmenų studijų duomenys išdėstomi pagal konkursinę eilę, kuri sudaroma aukštųjų mokyklų nustatyta tvarka. Pagal šią tvarką sudaromas ir Asmenų, kuriems siūloma kompensuoti už studijas sumokėtą kainą, sąrašas. Konkursinės eilės sudarymo tvarkos aprašas ne vėliau kaip kitą  darbo dieną nuo jo patvirtinimo skelbiamas aukštosios mokyklos interneto svetainėje. 
. Atsižvelgdama į Aprašo 12 punkte nurodytą informaciją ir laikydamasi kitų Aprašo nuostatų, Fondo valdyba nustato bendrą asmenų, kuriems gali būti kompensuojama už studijas sumokėta kaina, skaičių, šių asmenų skaičių kiekvienoje aukštojoje mokykloje ir skaičių pagal konkrečią kiekvienos aukštosios mokyklos studijų kryptį. Apie Fondo valdybos nustatytus skaičius aukštosios mokyklos informuojamos ne vėliau kaip iki einamųjų metų spalio 25 dienos, paskelbiant šią informaciją Fondo interneto svetainėje.
. Per 7 darbo dienas nuo Aprašo 14 punkte nurodytos informacijos apie Fondo valdybos nustatytus asmenų, kuriems gali būti kompensuojama už studijas sumokėta kaina, skaičius paskelbimo Fondo interneto svetainėje aukštosios mokyklos pagal Fondo direktoriaus patvirtintą formą pateikia Fondui asmenų, kuriems siūloma kompensuoti už studijas sumokėtą kainą, sąrašą. Aukštosios mokyklos šį sąrašą suformuoja per Fondo informacinę sistemą, pretendentų sąraše įrašydamos asmenų vardus, pavardes, asmens kodus, elektroninio pašto adresus ir telefono numerius. 
. Asmenų, kuriems siūloma kompensuoti už studijas sumokėtą kainą, sąraše kiekvienoje tos aukštosios mokyklos studijų kryptyje aukštoji mokykla įrašo ne daugiau asmenų nei Fondo valdybos nustatytas asmenų, kuriems gali būti kompensuojama už studijas sumokėta kaina, skaičius pagal konkrečią kiekvienos aukštosios mokyklos studijų kryptį. 
. Jeigu Fondo valdybos konkrečiai aukštosios mokyklos studijų krypčiai nustatytas asmenų, kuriems gali būti kompensuojama už studijas sumokėta kaina, skaičius yra didesnis už toje aukštosios mokyklos studijų kryptyje į už studijas kainos kompensavimą galinčių pretenduoti asmenų skaičių, likusios kompensuojamos vietos neperskirstomos.
. Ne vėliau kaip per 5 darbo dienas nuo asmenų, kuriems siūloma kompensuoti už studijas sumokėtą kainą, sąrašų pateikimo Fondui termino pabaigos Fondo direktorius patvirtina asmenų, kuriems kompensuojama už studijas sumokėta kaina, sąrašą. 
. Paaiškėjus, kad asmenų, kuriems siūloma kompensuoti už studijas sumokėtą kainą, sąraše nurodytas asmuo neatitinka Apraše nustatytų kriterijų už studijas sumokėtos kainos kompensacijai gauti, Fondo direktorius priima sprendimą neskirti šiam asmeniui už studijas sumokėtos kainos kompensacijos. Jeigu ši informacija paaiškėja po to, kai asmeniui už studijas sumokėtos kainos kompensacija paskirta, Fondo direktorius priima sprendimą pakeisti asmenų, kuriems siūloma kompensuoti už studijas sumokėtą kainą, sąrašą, išbraukiant iš jo nurodytą asmenį. Apie šiame punkte nurodytus sprendimus Fondas informuoja aukštąją mokyklą ne vėliau kaip kitą darbo dieną nuo sprendimo priėmimo. 
. Aprašo 19 punkte nurodytais atvejais aukštoji mokykla per 10 darbo dienų nuo Fondo direktoriaus sprendimo neskirti asmeniui už studijas sumokėtos kainos kompensacijos ar pakeisti asmenų, kuriems kompensuojama už studijas sumokėta kaina, sąrašą, pateikia Fondui prašymą įtraukti į patvirtintą sąrašą kitą pretendentų sąraše nurodytą asmenį, neviršijant asmenų, kuriems gali būti kompensuojama už studijas sumokėta kaina, skaičiaus pagal konkrečią aukštosios mokyklos studijų kryptį. Fondo direktorius per 3 darbo dienas nuo informacijos iš aukštosios mokyklos gavimo dienos priima sprendimą pakeisti asmenų, kuriems siūloma kompensuoti už studijas sumokėtą kainą, sąrašą, įtraukiant į jį nurodytą asmenį. 
. Apie Fondo direktoriaus priimtus sprendimus skirti (neskirti) už studijas sumokėtos kainos kompensaciją šiuose sprendimuose nurodyti asmenys informuojami per 3 darbo dienas per Fondo informacinę sistemą ir elektroniniu paštu.

. Asmuo, kuriam paskirta už studijas sumokėtos kainos kompensacija, per 15 darbo dienų nuo Aprašo 21 punkte nurodyto pranešimo išsiuntimo dienos elektroniniu būdu per Fondo informacinę sistemą privalo pateikti Fondui Fondo direktoriaus nustatytos formos prašymą išmokėti už studijas sumokėtos kainos kompensaciją (toliau – prašymas). Aprašo 20 punkte nustatytais atvejais asmuo privalo pateikti prašymą per 7 darbo dienas nuo Fondo direktoriaus sprendimo priėmimo.
. Asmuo, kuris Aprašo 22 punkte nustatytu terminu nepateikė prašymo dėl nepriklausančių nuo jo aplinkybių (ligos, techninės klaidos ar kitų nenumatytų aplinkybių), ne vėliau kaip iki einamųjų metų gruodžio 20 d. pateikia Fondui prašymą pratęsti prašymo pildymo terminą. Gavęs asmens prašymą pratęsti prašymo pildymo terminą, Fondo direktorius per 3 darbo dienas priima sprendimą dėl prašymo pildymo termino pratęsimo. Prašymo pildymo terminas gali būti pratęstas ne ilgiau kaip iki einamųjų metų gruodžio 23 d. Apie priimtą sprendimą asmuo elektroniniu paštu informuojamas sprendimo priėmimo dieną.
. Jeigu asmuo, kuriam paskirta už studijas sumokėtos kainos kompensacija, Aprašo nustatytu terminu nepateikia Fondui prašymo, laikoma, kad toks asmuo atsisakė už studijas sumokėtos kainos kompensacijos, ir kompensacija jam neišmokama, išskyrus Aprašo 23 punkte nurodytą atvejį.
. Visa už studijas sumokėtos kainos kompensacija pervedama į asmens sąskaitą, nurodytą prašyme, ne vėliau kaip per 7 darbo dienas nuo prašymų teikimo termino pabaigos arba Aprašo 23 punkte nurodytu atveju asmeniui pratęsus prašymo pildymo terminą – nuo asmens prašymo pateikimo. 

_____________________
Papildyta priedu:
Nr. 642,
2017-07-26,
paskelbta TAR 2017-08-08, i. k. 2017-13179        


PATVIRTINTA
Lietuvos Respublikos Vyriausybės
2017 m. kovo 1 d. nutarimu Nr. 149
(Lietuvos Respublikos Vyriausybės
2017 m. rugpjūčio 9 d. nutarimo Nr. 668 redakcija)

. Lietuvos Respublikos valstybės biudžeto lėšų moksliniams tyrimams, eksperimentinei plėtrai ir meno veiklai plėtoti skyrimo mokslo ir studijų institucijoms tvarkos aprašas (toliau – Aprašas) reglamentuoja, kiek Lietuvos Respublikos valstybės biudžeto (toliau – valstybės biudžetas) lėšų moksliniams tyrimams ir eksperimentinei plėtrai (toliau – MTEP) ir meno veiklai plėtoti (toliau – lėšos MTEP ir menui) numatoma skirti mokslo ir studijų institucijoms (toliau – institucijos) iš valstybės biudžeto.
. Lėšos MTEP ir menui universitetams ir mokslinių tyrimų institutams (toliau – institutai) skiriamos pagal:
. kasmet vykdomo universitetų ir institutų MTEP ir meno veiklos formaliojo vertinimo (toliau – kasmetinis vertinimas) trijų paskutinių metų rezultatus;
. kas penkerius metus vykdomo palyginamojo ekspertinio universitetų ir institutų MTEP veiklos vertinimo (toliau – palyginamasis ekspertinis vertinimas) rezultatus.
. Lėšos MTEP ir menui kolegijoms skiriamos pagal kasmet vykdomo kolegijų MTEP ir meno veiklos vertinimo (toliau – kasmetinis kolegijų vertinimas) paskutinių metų rezultatus.

. Vykdant kasmetinį institucijų MTEP ir meno veiklos vertinimą nagrinėjami tokie duomenys:
. universitetų ir institutų kiekvienos mokslo srities (meno):
. darbai – kiekvienai mokslo sričiai (menui) nustatytų rūšių publikacijos, patentai, jų paraiškos, dalyvavimas tarptautiniuose MTEP projektuose, sukurtos augalų veislės, atrastos organizmų rūšys, meno kūrinių atlikimas ar demonstravimas, meno renginiai, apdovanojimai, laidos, kiti švietimo, mokslo ir sporto ministro (toliau – ministras) tvirtinamame kasmetinio universitetų ir institutų MTEP ir meno veiklos vertinimo reglamente nustatyti MTEP (meno) darbai;
Papunkčio pakeitimai:

. lėšos, gautos iš užsienio juridinių asmenų, dalyvaujant jų administruojamų tarptautinių MTEP programų projektuose (toliau – programų lėšos);
. lėšos, gautos iš ūkio subjektų (toliau – užsakymų lėšos):
. per patentų (ar patentų paraiškų) licencines sutartis;
. už ūkio subjektų meno užsakymų vykdymą;
. už ūkio subjektų MTEP užsakymų vykdymą;
. kolegijų atliktos stebėsenos, analizės, tiriamosios studijos, meno taikomosios veiklos, užsakomosios projektinės veiklos, suteiktos konsultacijos, organizuoti kvalifikacijos tobulinimo, perkvalifikavimo kursai, seminarai, kiti ministro tvirtinamame kasmetinio kolegijų MTEP ir meno veiklos vertinimo reglamente nustatyti duomenys.
. Duomenis apie praėjusių metų MTEP ir meno veiklą ministro nustatytais terminais pagal ministro patvirtintas formas universitetai ir institutai pateikia Lietuvos mokslo tarybai (toliau – Taryba), o kolegijos – Tarybai ir Švietimo, mokslo ir sporto ministerijai (toliau – Ministerija). 

. Kasmetinį universitetų ir institutų vertinimą vykdo Taryba. Taryba kiekvienoje mokslo srityje (mene) įvertina universitetų ir institutų gautas programų lėšas, užsakymų lėšas ir nustato universitetų ir institutų mokslo (meno) darbų kasmetinio vertinimo įverčius, vadovaudamasi kasmetinio universitetų ir institutų MTEP ir meno veiklos vertinimo reglamentu. Kasmetinio vertinimo rezultatus Taryba Ministerijos nustatytais terminais pateikia Ministerijai ir skelbia savo interneto svetainėje.
. Kasmetinį kolegijų vertinimą vykdo Ministerija ir Taryba vadovaudamosi kasmetinio kolegijų MTEP ir meno veiklos vertinimo reglamentu. Kasmetinio kolegijų vertinimo rezultatus Ministerija skelbia savo interneto svetainėje. 
Punkto pakeitimai:

. Palyginamąjį ekspertinį vertinimą organizuoja Lietuvos Respublikos Vyriausybės įgaliota institucija (toliau – Įgaliota institucija) vadovaudamasi ministro patvirtintu palyginamojo ekspertinio MTEP veiklos vertinimo reglamentu (toliau – reglamentas).
. Vykdant palyginamąjį ekspertinį vertinimą vertinama universitetų ir institutų ar jų dalių (toliau – vertinamieji vienetai) MTEP veikla. Vertinamieji vienetai turi veikti vienoje mokslų srityje ir būti ne mažesni kaip 5 mokslininkų visos darbo dienos atitikmenys. Vertinamuosius vienetus sudaro universitetai ir institutai atsižvelgdami į reglamento nuostatas.
. Vertinamieji vienetai vertinami pagal tokius vertinimo kriterijus:
. MTEP veiklos kokybė (svorio koeficientas 0,65);
. MTEP veiklos ekonominis ir socialinis poveikis (svorio koeficientas 0,2);
. MTEP veiklos perspektyvumas (svorio koeficientas 0,15).
. Įvertinusi Tarybos nuomonę dėl ekspertų pasirinkimo, Įgaliota institucija sudaro ekspertų grupes, kurios nagrinėja Tarybos pateiktus duomenis apie penkerių vėliausių metų universitetų ir institutų kasmetinio vertinimo rezultatus, ministro reglamente nustatytus Tarybos turimus duomenis apie universitetų ir institutų ir jų vertinamųjų vienetų:
. publikacijas, konferencijų užsienyje pranešimus, nacionalinius ir tarptautinius apdovanojimus už MTEP veiklą; dalyvavimą konkursinių MTEP programų projektuose, doktorantūros vykdymą, kitus ministro reglamente nustatytus duomenis (MTEP veiklos kokybės vertinimui);
. vykdytus MTEP užsakymus, universitetų ir institutų nuomone didžiausią socialinį ir ekonominį poveikį padariusius MTEP veiklos rezultatus; dalyvavimą darbo grupėse, suteiktas konsultacijas, organizuotas mokslines konferencijas ir kitus renginius, narystę mokslinių žurnalų redakcinėse kolegijose, mokslo-verslo bendradarbiavimo susitarimus, mokslo populiarinimo veiklą, kitus ministro reglamente nustatytus duomenis (MTEP veiklos ekonominio ir socialinio poveikio vertinimui);
. turimą MTEP infrastruktūrą, jos naudojimą ir plėtros kryptis, darbuotojus, žmonių išteklių valdymo principus, numatomas plėtoti MTEP kryptis, kitus ministro reglamente nustatytus duomenis (MTEP veiklos perspektyvumo vertinimui).
. Išnagrinėjusios joms pateiktus duomenis ir apsilankiusios vertinamuosiuose vienetuose, ekspertų grupės penkių balų sistemoje įvertina juos pagal Aprašo 10 punkte nurodytus jų MTEP veiklos vertinimo kriterijus.
. Naudojant vertinamųjų vienetų įverčius, Aprašo 10 punkte nustatytus MTEP veiklos vertinimo kriterijų svorio koeficientus ir atsižvelgiant į vertinamųjų vienetų dydžius, išreikštus jų mokslininkų visos darbo dienos atitikmenimis, apskaičiuojami universitetų ir institutų palyginamojo ekspertinio vertinimo suminiai įverčiai kiekvienoje mokslo srityje.
. Įgaliota institucija palyginamojo ekspertinio vertinimo rezultatus (vertinamųjų vienetų įverčius, universitetų ir institutų palyginamojo ekspertinio vertinimo suminius įverčius) Ministerijos nustatytais terminais pateikia Ministerijai ir skelbia savo interneto svetainėje.

. Universitetams ir institutams tenkančios lėšos MTEP ir menui mokslo sritims ir menui padalijamos procentais taip:
. gamtos mokslų sričiai – 35;
. technologijos mokslų sričiai – 21;
. medicinos ir sveikatos mokslų sričiai – 9;
. žemės ūkio mokslų sričiai – 6;
. socialinių mokslų sričiai – 11;
. humanitarinių mokslų sričiai – 14;
. menui – 4. 
Punkto pakeitimai:

. Pagal paskutiniojo palyginamojo ekspertinio vertinimo suminius įverčius paskirstoma 60 procentų visoms mokslo sritims tenkančių lėšų MTEP. Lėšos MTEP paskirstomos universitetams ir institutams proporcingai jų MTEP veiklos palyginamojo vertinimo suminių įverčių ir jų dydžių, išreikštų jų mokslininkų visos darbo dienos atitikmenimis, sandaugoms. 
Punkto pakeitimai:
Nr. 1063,
2019-10-23,
paskelbta TAR 2019-10-28, i. k. 2019-17046            

. Visos lėšos menui ir 40 procentų lėšų MTEP (toliau – likusios lėšos MTEP ir menui) skirstomos universitetams ir institutams pagal jų MTEP ir meno veiklos kasmetinių vertinimų rezultatus Aprašo 18–20 punktuose nustatyta tvarka. Pagal kiekvienų metų kasmetinių vertinimų rezultatus paskirstoma 1/3 likusių lėšų MTEP ir menui. Šios lėšos kiekvienoje mokslo srityje ir mene universitetams ir institutams skirstomos proporcingai jų gautoms programų lėšoms, užsakymų lėšoms ir universitetų ir institutų mokslo (meno) darbų kasmetinio vertinimo įverčiams.
. Pagal universitetų ir institutų gautas programų lėšas paskirstomų likusių lėšų MTEP ir menui suma sudaro 17 procentų visų universitetų ir institutų gautų programų lėšų sumos, jei skirstoma suma neviršija tokios pagal tų metų kasmetinio vertinimo rezultatus skirstomos likusių lėšų MTEP ir menui dalies procentais:
. gamtos, medicinos ir sveikatos ir žemės ūkio mokslų srityse – 15;
. technologijos ir socialinių mokslų srityse – 20;
. humanitarinių mokslų srityje – 5. 
Punkto pakeitimai:
Nr. 1063,
2019-10-23,
paskelbta TAR 2019-10-28, i. k. 2019-17046            

. Pagal universitetų ir institutų gautas užsakymų lėšas paskirstomų likusių lėšų MTEP ir menui suma sudaro 17 procentų (iki 2020 m. gautų užsakymų lėšų atveju) arba 33 procentus (2020 ir vėlesniais metais gautų užsakymų lėšų atveju) visų universitetų ir institutų gautų užsakymų lėšų sumos, jei skirstoma suma neviršija tokios pagal tų metų kasmetinio vertinimo rezultatus skirstomos likusių lėšų MTEP ir menui dalies procentais:
. gamtos ir medicinos ir sveikatos mokslų srityse – 25;
. technologijos mokslų srityje – 30;
. žemės ūkio mokslų srityje – 35;
. humanitarinių ir socialinių mokslų srityse ir mene – 10. 
Punkto pakeitimai:
Nr. 1063,
2019-10-23,
paskelbta TAR 2019-10-28, i. k. 2019-17046            

. Pagal Aprašo 18 ir 19 punktų nuostatas nepaskirstytos likusios lėšos MTEP ir menui skirstomos pagal universitetų ir institutų kiekvienos mokslo srities (meno) darbų kasmetinio vertinimo įverčius. 
Punkto pakeitimai:
Nr. 1063,
2019-10-23,
paskelbta TAR 2019-10-28, i. k. 2019-17046            

. Lėšos MTEP ir menui kolegijoms paskirstomos proporcingai kasmetinio kolegijų vertinimo rezultatams.

 SKYRIUS


. Lėšos MTEP ir menui valstybiniams universitetams ir institutams įskaičiuojamos į jų valstybės biudžeto asignavimus, tvirtinamus atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymu, o kolegijoms ir nevalstybiniams universitetams ir institutams – skiriamos ministro sprendimu.

 SKYRIUS


. Institucijas reorganizuojant jungimo būdu, pasibaigusių institucijų MTEP ir meno veiklos rezultatai atitenka po reorganizavimo veikiančiai institucijai. Instituciją reorganizuojant skaidymo būdu, sprendime dėl reorganizavimo nustatoma kiekvienai reorganizuojamos institucijos daliai po išskaidymo tenkanti reorganizuojamos institucijos MTEP ir meno veiklos rezultatų dalis.
. Institucijos MTEP ir meno veikla, vykdyta iki jos įregistravimo Švietimo ir mokslo institucijų registre dienos, nevertinama.
. Jei institucija Ministerijos nustatytais terminais nepateikė visų ar dalies duomenų apie jų MTEP ir meno veiklą, laikoma, kad su nepateiktais duomenimis susijusios institucijos MTEP ir meno veiklos vertinimo rezultatų reikšmės yra lygios nuliui.
. Naujai įsteigtos valstybinės institucijos MTEP ir meno veikla finansuojama pagal atskirą Lietuvos Respublikos Vyriausybės sprendimą, numatantį finansavimą iki kalendorinių metų, kuriais bus vykdomas eilinis palyginamasis ekspertinis vertinimas, įskaitytinai.

––––––––––––––––––––
Papildyta priedu:
Nr. 668,
2017-08-09,
paskelbta TAR 2017-08-18, i. k. 2017-13453        


PATVIRTINTA
Lietuvos Respublikos Vyriausybės
2017 m. kovo 1 d. nutarimu Nr. 149
(Lietuvos Respublikos Vyriausybės
2017 m. spalio 25 d. nutarimo Nr. 865 
redakcija)



 SKYRIUS 


.  Valstybės biudžeto lėšų, skiriamų valstybinėms mokslo ir studijų institucijoms administravimui ir ūkiui bei sudėtingos infrastruktūros objektų priežiūrai, skyrimo tvarkos  aprašas (toliau – Aprašas) reglamentuoja valstybės biudžeto bazinio finansavimo lėšų dalies, skiriamos valstybinėms mokslo ir studijų institucijoms (toliau – institucijos) administravimui ir ūkiui bei sudėtingos infrastruktūros objektų priežiūrai, skyrimo tvarką.
. Universitetams ir mokslinių tyrimų institutams administravimui ir ūkiui bei sudėtingos infrastruktūros objektų priežiūrai skiriama ne daugiau kaip 40 procentų jiems skiriamų valstybės biudžeto bazinio finansavimo lėšų. Šios lėšos paskirstomos taip:
. ūkio infrastruktūrai eksploatuoti – 80 procentų;
. administravimui – 15 procentų;
. sudėtingos infrastruktūros objektų priežiūrai – 5 procentai.
. Kolegijoms administravimui ir ūkiui bei sudėtingos infrastruktūros objektų priežiūrai skiriama ne daugiau kaip 35 procentai nuo bendros joms skiriamos valstybės biudžeto asignavimų sumos. Šios lėšos paskirstomos taip:
. ūkio infrastruktūrai eksploatuoti – 79 procentai;
. administravimui – 20 procentų;
. sudėtingos infrastruktūros objektų priežiūrai – 1 procentas.


 SKYRIUS 


. Aprašo 2.1 papunktyje nurodytos lėšos ūkio infrastruktūrai eksploatuoti paskirstomos taip:
. 40 procentų šių lėšų paskirstomos universitetams ir mokslinių tyrimų institutams proporcingai lėšų sumoms, skirtoms moksliniams tyrimams, eksperimentinei plėtrai, meno veiklai;
. 60 procentų šių lėšų paskirstomos universitetams ir mokslinių tyrimų institutams proporcingai jų valstybės finansuojamiems studentams tenkančiam norminiam šildomų patalpų plotui, apskaičiuotam pagal Aprašo  priedą.
. Aprašo 2.2 papunktyje nurodytos lėšos administravimui paskirstomos taip:
. 60 procentų šių lėšų vienodomis dalimis paskirstoma universitetams;
. 40 procentų šių lėšų vienodomis dalimis paskirstoma mokslinių tyrimų institutams;
. tam tikram universitetui arba mokslinių tyrimų institutui pagal Aprašo 5.1 ir 5.2 papunkčius administravimui apskaičiuota lėšų dalis, viršijanti 8 procentus praėjusiais metais tam universitetui arba mokslinių tyrimų institutui skirtos valstybės biudžeto asignavimų išlaidoms sumos, perskirstoma kitiems universitetams ir mokslinių tyrimų institutams vadovaujantis Aprašo 4 punkto nuostatomis.
. Aprašo 3.1 papunktyje nurodytos lėšos ūkio infrastruktūrai eksploatuoti kolegijoms paskirstomos proporcingai jų valstybės finansuojamiems studentams tenkančiam norminiam šildomų patalpų plotui, apskaičiuotam pagal Aprašo  priedą.
. Aprašo 3.2 papunktyje nurodytos lėšos administravimui kolegijoms paskirstomos vienodomis dalimis. Tam tikrai kolegijai  administravimui apskaičiuota lėšų dalis, viršijanti 8 procentus praėjusiais metais tai kolegijai skirtos valstybės biudžeto asignavimų išlaidoms sumos, perskirstoma kitoms kolegijoms pagal Aprašo 6 punktą.
. Aprašo 2.3 ir 3.3 papunkčiuose nurodytos lėšos sudėtingos infrastruktūros objektų priežiūrai institucijoms paskirstomos  valstybės biudžeto bazinio finansavimo lėšų, skiriamų sudėtingos infrastruktūros objektų priežiūrai, apskaičiavimo koeficientus dauginant iš bendros asignavimų, skiriamų minėtų objektų priežiūrai, sumos.  Valstybės biudžeto bazinio finansavimo lėšų, skiriamų sudėtingos infrastruktūros objektų priežiūrai, apskaičiavimo koeficientus tvirtina švietimo ir mokslo ministras.
. Sudėtingos infrastruktūros objektu yra laikomas valstybei nuosavybės teise priklausantis infrastruktūros objektas, kuris atitinka bent vieną iš šių sąlygų:
. infrastruktūros objektui būtina ypatinga priežiūra arba  jis yra  naudojamas ne vien mokslo ir studijų tikslais, tačiau atlieka svarbią funkciją, kurios nėra galimybės perduoti kitiems subjektams, ir yra susijęs su papildomais eksploatavimo kaštais;
. tai yra infrastruktūros objektas, kuriame būtina sukurti ir palaikyti  augalų ar gyvūnų laikymo ir priežiūros sąlygas, ir kuris naudojamas mokslo ir (arba) studijų, edukacijos, aplinkos apsaugos, kultūros, rekreacijos, sveikatinimo ar pilietiškumo ugdymo tikslais;
. tai infrastruktūros objektas, kuris yra nacionalinės reikšmės nekilnojamas  kultūros paveldo objektas, atviras ir prieinamas visuomenei pažinti.

––––––––––––––––––––
Papildyta priedu:
Nr. 865,
2017-10-25,
paskelbta TAR 2017-10-27, i. k. 2017-16941        


Valstybės biudžeto lėšų, skiriamų 
valstybinėms mokslo ir studijų 
institucijoms, administravimui ir 
ūkiui bei sudėtingos infrastruktūros 
objektų priežiūrai, skyrimo tvarkos
aprašo 
priedas




Studijų krypčių grupė, studijų kryptis	I pakopos, vientisosios studijos, rezidentūra	II ir III pakopos studijos 
Humanitarinių mokslų, socialinių mokslų, žemės ūkio mokslų, inžinerijos mokslų, technologijų mokslų, matematikos mokslų, ugdymo mokslų, informatikos mokslų, fizinių mokslų, gyvybės mokslų, sveikatos mokslų (išskyrus medicinos ir odontologijos studijų kryptis), teisės, verslo ir viešosios vadybos krypčių grupės, architektūros, kraštovaizdžio architektūros, laisvalaikio sporto studijų kryptys				10				15
Veterinarijos mokslų studijų krypčių grupė, medicinos, odontologijos, dailės, dizaino, teatro, kino, šokio, medijų meno, meno objektų restauravimo, pasiekimų sporto studijų kryptys 	20	30
Muzikos studijų kryptis	30	45





NORMINIAI ŠILDOMŲ PATALPŲ PLOTAI, TENKANTYS VIENAM VALSTYBĖS FINANSUOJAMAM STUDENTUI, KOLEGIJOSE (KVADRATINIAIS METRAIS)



Studijų krypčių grupė, studijų kryptis 	I pakopos studijos
Socialinių mokslų, teisės, verslo ir viešosios vadybos, gyvybės mokslų, sveikatos mokslų, žemės ūkio mokslų, fizinių mokslų, inžinerijos mokslų, informatikos mokslų, technologijų mokslų, matematikos mokslų, sporto, veterinarijos mokslų, ugdymo mokslų, humanitarinių mokslų studijų krypčių grupės   		10
Teatro, kino, šokio, medijų meno, dailės, dizaino, meno objektų restauravimo, architektūros, kraštovaizdžio architektūros  kryptys 	20
Muzikos studijų kryptis	30



––––––––––––––––––––
Papildyta priedu:
Nr. 865,
2017-10-25,
paskelbta TAR 2017-10-27, i. k. 2017-16941        


PATVIRTINTA
Lietuvos Respublikos Vyriausybės
2017 m. kovo 1 d. nutarimu Nr. 149   
(Lietuvos Respublikos Vyriausybės
2017 m. gruodžio 13 d. nutarimo Nr. 1070
redakcija)



 SKYRIUS


. Lietuvos Respublikos valstybės biudžeto lėšų, skirtų studijų kainai apmokėti, arba jų dalies grąžinimo į Lietuvos Respublikos valstybės biudžetą atvejų bei tvarkos aprašo (toliau – Aprašas) paskirtis – nustatyti atvejus ir tvarką, kuriais Lietuvos Respublikos valstybės biudžeto (toliau – valstybės biudžetas) lėšos, skirtos studijų kainai apmokėti, arba jų dalis (toliau – lėšos) turi būti grąžinama į valstybės biudžetą.
. Aprašas taikomas valstybės finansuojamose studijų vietose studijavusiems asmenims ir asmenims, gavusiems studijų stipendiją, pašalintiems iš Lietuvos mokslo ir studijų institucijos (toliau – mokslo ir studijų institucija) arba nutraukusiems studijas (toliau kartu – asmuo).
. Lėšų grąžinimą į valstybės biudžetą administruoja Valstybinis studijų fondas (toliau – Fondas), vadovaudamasis Lietuvos Respublikos Vyriausybės patvirtintais Valstybinio studijų fondo nuostatais ir Aprašu.

 SKYRIUS


. Asmenys privalo grąžinti lėšas į valstybės biudžetą, išskyrus išimtis, nurodytas Aprašo 7 punkte.
. Asmenys, studijavę valstybės finansuojamoje studijų vietoje, šio Aprašo nustatyta tvarka į valstybės biudžetą turi grąžinti 50 procentų einamųjų studijų metų metinės studijų kainos, ne didesnės už švietimo ir mokslo ministro patvirtintą norminę studijų kainą, ir ne daugiau nei nurodyta šiame punkte:
. 30 bazinės socialinės išmokos dydžių – asmenims, studijavusiems pagal pirmosios studijų pakopos ar vientisųjų studijų programas;
. 50 bazinės socialinės išmokos dydžių – asmenims, studijavusiems pagal antrosios studijų pakopos studijų programas ir (ar) pagal pedagogikos krypties profesinių studijų programas, skirtas pedagogo kvalifikacijai įgyti;
. 70 bazinės socialinės išmokos dydžių – asmenims, studijavusiems doktorantūroje ir (ar) pagal rezidentūros studijų programas.
. Asmenys, gavę studijų stipendiją, į valstybės biudžetą turi grąžinti studijų stipendijos sumą, faktiškai išmokėtą per paskutinį semestrą, kurį asmuo studijavo, bet ne daugiau nei nurodyta Aprašo 5.1–5.3 papunkčiuose. 
. Asmenys atleidžiami nuo lėšų grąžinimo, jeigu:
. asmuo nutraukė studijas savo noru per pirmosios studijų pakopos ar vientisųjų studijų pirmųjų studijų metų pirmąjį semestrą;
. asmuo studijų semestrą baigė mokslo ir studijų institucijos nustatytu laiku (rezidentūros ir doktorantūros atveju – baigė studijų metus), neturi akademinių skolų (doktorantūros atveju – atsiskaitė už doktoranto darbo plane numatytas veiklas) ir ne vėliau kaip iki naujo studijų semestro pradžios (rezidentūros ir doktorantūros atveju – naujų studijų metų pradžios) raštu pranešė mokslo ir studijų institucijai apie studijų nutraukimą arba asmuo įvykdė studijų programos reikalavimus (doktorantūros atveju – įvykdė doktoranto darbo planą), įskaitant baigiamojo darbo (doktorantūros atveju – disertacijos) pateikimą mokslo ir studijų institucijai, tačiau baigiamojo darbo (doktorantūros atveju – disertacijos) negynė (neapgynė);
. asmuo neteko valstybės finansavimo, nes neatitiko Lietuvos Respublikos mokslo ir studijų įstatyme 78 straipsnio 4 dalyje nustatytų gero mokymosi kriterijų, studijų semestrą baigė mokslo ir studijų institucijos nustatytu laiku, neturi akademinių skolų ir ne vėliau kaip per 10 darbo dienų nuo studijų rezultatų palyginimo paskelbimo raštu pranešė mokslo ir studijų institucijai apie studijų nutraukimą;
. asmeniui sesija buvo pratęsta, ir studijų semestrą jis baigė mokslo ir studijų institucijos nustatytu laiku, neturi akademinių skolų ir ne vėliau kaip per 10 darbo dienų nuo pratęstos sesijos termino pabaigos raštu pranešė mokslo ir studijų institucijai apie studijų nutraukimą;
. asmuo buvo išvykęs dalinių studijų užsienyje, neturi akademinių skolų ir ne vėliau kaip per 10 darbo dienų nuo studijų semestro užsienio aukštojoje mokykloje pabaigos raštu pranešė mokslo ir studijų institucijai apie studijų nutraukimą;
. asmuo buvo išleistas akademinių atostogų dėl ligos, gydytojui ar gydytojų konsultacinei komisijai rekomendavus, arba nėštumo ir gimdymo, vaiko priežiūros atostogų ir nepasibaigus akademinių atostogų terminui raštu pranešė mokslo ir studijų institucijai apie studijų nutraukimą;
. asmuo teisės aktų nustatyta tvarka pripažintas neįgaliu ir pateikė neįgalumą patvirtinančius dokumentus mokslo ir studijų institucijai.
. Asmeniui mirus, prievolė grąžinti lėšas mirusio asmens įpėdiniams neperkeliama.

 SKYRIUS


. Mokslo ir studijų institucija per 20 darbo dienų nuo naujo studijų semestro pradžios (rezidentūros ir doktorantūros atveju – naujų studijų metų pradžios) pateikia Fondui valstybės finansuojamose studijų vietose studijavusių asmenų, kurie nutraukė studijas ar buvo pašalinti per praėjusį studijų semestrą (rezidentūros ir doktorantūros atveju – praėjusius studijų metus), sąrašą, nurodo vardą, pavardę, asmens kodą, studijų nutraukimo arba pašalinimo iš mokslo ir studijų institucijos datą, studijų nutraukimo arba pašalinimo iš mokslo ir studijų institucijos įsakymo numerį ir įsakymo datą bei nutraukimo arba pašalinimo iš mokslo ir studijų institucijos pagrindą, studijų pakopą (išskyrus profesinių studijų) ir formą, studijų sutarties numerį ir datą, valstybinį studijų programos kodą (išskyrus doktorantūros studijų), einamųjų studijų metų metinę studijų kainą, duomenis apie gyvenamąją vietą bei elektroninio pašto adresą, taip pat išskiria asmenis pagal aplinkybes, nurodytas Aprašo 7.2–7.7 papunkčiuose. Į mokslo ir studijų institucijos teikiamą sąrašą neįtraukiami asmenys, nurodyti Aprašo 7.1 papunktyje. Mokslo ir studijų institucija taip pat pateikia asmenų studijų sutarčių patvirtintas kopijas, išskyrus atvejus, kai asmuo atitinka Aprašo 7.2–7.7 papunkčiuose nurodytas aplinkybes.
. Studijų stipendiją gavusiam asmeniui, nutraukus studijas ar pašalinus jį iš mokslo ir studijų institucijos, mokslo ir studijų institucija per 5 darbo dienas apie tai raštu praneša Fondui, nurodydama asmens vardą, pavardę, asmens kodą, studijų nutraukimo ar pašalinimo iš mokslo ir studijų institucijos įsakymo numerį ir įsakymo datą bei nutraukimo, arba pašalinimo iš mokslo ir studijų institucijos pagrindą, studijų semestro (doktorantūros atveju – studijų metų), kurį nutrauktos studijos ar asmuo pašalintas iš mokslo ir studijų institucijos, pradžios ir pabaigos datą, taip pat nurodo, ar asmenys, gavę studijų stipendiją, atitinka Aprašo 7 punkte nurodytas aplinkybes. Mokslo ir studijų institucija taip pat pateikia asmenų studijų sutarčių patvirtintas kopijas, išskyrus atvejus, kai asmuo atitinka vieną iš Aprašo 7 punkte nurodytų aplinkybių. 
. Jei Fondas nustato, kad mokslo ir studijų institucijos Aprašo 9 ir 10 punktuose nurodyta informacija nesutampa su valstybės registruose ir informacinėse sistemose esančia informacija, Fondas turi teisę kreiptis į mokslo ir studijų instituciją dėl informacijos, reikalingos lėšų grąžinimui administruoti, patikslinimo.
. Asmuo gali pats kreiptis į Fondą dėl lėšų grąžinimo, užpildydamas Fondo direktoriaus nustatytos formos pranešimą apie studijų nutraukimą. Gavęs asmens pranešimą, Fondas apie asmens kreipimąsi per 5 darbo dienas praneša mokslo ir studijų institucijai.
. Fondas, gavęs Aprašo 9 ir 10 punktuose nurodytą informaciją, per 30 dienų nuo jos gavimo kiekvienam nurodytam asmeniui (išskyrus Aprašo 7 punkto pagrindu nuo lėšų grąžinimo atleidžiamus asmenis ir tuos, kurie savo iniciatyva yra grąžinę lėšas) paskutiniu Fondui žinomu asmens gyvenamosios vietos adresu ar asmens deklaruotos gyvenamosios vietos adresu išsiunčia įspėjimą, kuriame nurodoma, kad asmuo per 3 metus nuo įspėjimo išsiuntimo dienos privalo grąžinti visą sumą arba dalimis į įspėjime nurodytą Fondo sąskaitą. Kai Fondas šiame punkte nustatyta tvarka išsiunčia įspėjimą, laikoma, kad asmuo yra tinkamai informuotas apie grąžinamų lėšų dydį ir grąžinimo tvarką.
. Jei mokslo ir studijų institucija, teikdama informaciją Fondui Aprašo 9 ir 10 punktuose nustatyta tvarka, dėl klaidos ar kitų priežasčių nenurodo, kad asmuo atitinka vieną iš Aprašo 7 punkte nurodytų aplinkybių, ji apie tai informuoja Fondą per 5 darbo dienas nuo šios aplinkybės nustatymo dienos ir pateikia atitinkamą Aprašo 7 punkte nurodytą aplinkybę pagrindžiančius dokumentus.
. Aprašo 14 punkte nurodytu atveju, taip pat, kai Aprašo 7.7 papunktyje nurodyta aplinkybė atsiranda mokslo ir studijų institucijai pateikus Fondui Aprašo 9 ir 10 punktuose nurodytą informaciją, į Fondą gali kreiptis ir pats asmuo, pateikdamas prašymą atleisti jį nuo lėšų grąžinimo.  Kai asmuo kreipiasi į Fondą prašydamas jį atleisti nuo lėšų grąžinimo dėl Aprašo 7.7 papunktyje nurodytos aplinkybės, jis kartu su prašymu Fondui pateikia neįgalumą patvirtinančius dokumentus. Kitais atvejais Fondas ne vėliau kaip per 5 darbo dienas nuo asmens prašymo gavimo kreipiasi į mokslo ir studijų instituciją, prašydamas pateikti Aprašo 7 punkte nurodytas aplinkybes pagrindžiančius dokumentus. Mokslo ir studijų institucija, gavusi Fondo prašymą, dokumentus Fondui pateikia ne vėliau kaip per 5 darbo dienas. 
. Fondas, gavęs Aprašo 14 punkte nurodytą informaciją ar Aprašo 15 punkte nurodytą asmens prašymą, per 20 darbo dienų įvertina asmens atitiktį Aprašo 7 punkte nurodytoms aplinkybėms ir raštu apie tai informuoja asmenį.
. Už laiku negrąžintas lėšas ar likusią negrąžintą jų dalį Fondas skaičiuoja delspinigius – 0,02 procento už kiekvieną pavėluotą dieną.
. Jeigu asmuo Fondo nustatyta tvarka lėšų ir delspinigių negrąžina, reikiama suma išieškoma Lietuvos Respublikos įstatymų ir kitų teisės aktų nustatyta tvarka.
. Fondas administruoja lėšų grąžinimą ir kontroliuoja grąžinimo procesą, kol visiškai atsiskaitoma. 
. Fondas asmenų grąžintas lėšas perveda į valstybės biudžetą.
___________________

2018 m. kovo 14 d.nutarimu Nr. 248




 SKYRIUS


. Veterinarinės medicinos rezidentūros studijų programų vykdymo reikalavimų ir priežiūros tvarkos aprašas (toliau – Aprašas) nustato veterinarinės medicinos rezidentūros organizavimo, vykdymo ir priežiūros tvarką.
. Šiame Apraše vartojamos sąvokos:
. Ciklas (modulis) – veterinarinės medicinos rezidentūros studijų programos praktikos dalis, kurios metu veterinarinės medicinos rezidentas, padedamas veterinarinės medicinos rezidento vadovo (toliau – rezidento vadovas), įgyja atitinkamos veterinarinės medicinos praktikos rūšies (specializacijos) praktinių įgūdžių ir patirties ir yra įvertinamas.
. Rezidentūros bazė – universitetas, vykdantis veterinarinės medicinos rezidentūrą, ar jo įvertintas ir parinktas juridinis asmuo, kita organizacija, juridinio asmens ar kitos organizacijos padalinys (filialas, atstovybė) veterinarinės medicinos rezidentūros studijų programos daliai vykdyti. 
. Veterinarinės medicinos rezidentas – veterinarijos gydytojas, studijuojantis pagal veterinarijos studijų krypties veterinarinės medicinos rezidentūros studijų programą.
. Kitos Apraše vartojamos sąvokos suprantamos taip, kaip apibrėžta Lietuvos Respublikos mokslo ir studijų įstatyme. 

 SKYRIUS


. Veterinarinės medicinos rezidentūros studijų programų trukmė – 2 metai. Universitetas, ketindamas vykdyti naują veterinarinės medicinos rezidentūros studijų programą, kreipiasi į Valstybinę maisto ir veterinarijos tarnybą, kuri pateikia išvadą universitetui ir Lietuvos Respublikos švietimo ir mokslo ministerijai dėl specialistų poreikio.
. Vienerių studijų metų veterinarinės medicinos rezidentūros studijų programos bendra teorinės ir praktinės dalies apimtis yra 66 studijų kreditai. 
. Veterinarinės medicinos rezidentūros studijų programoje turi būti aiškiai suformuluoti studijų tikslai, susieti su numatomais pasiekti studijų rezultatais. 
. Veterinarinės medicinos rezidentūros studijų programą sudaro teorinė dalis (25 procentai) ir veterinarinės medicinos rezidento praktika (75 procentai), suskirstyta į ciklus (modulius). Iki 5 procentų veterinarinės medicinos rezidentūros studijų programos apimties gali būti paliekama veterinarinės medicinos rezidento pasirenkamiems studijų dalykams. 
. Į veterinarinės medicinos rezidentūrą universiteto nustatyta tvarka priimami asmenys, turintys veterinarijos mokslų magistro kvalifikacinį laipsnį, veterinarijos gydytojo kvalifikaciją (arba lygiavertę aukštojo mokslo kvalifikaciją) ir galiojančią veterinarijos praktikos licenciją.

. Universitetas vykdo veterinarinės medicinos rezidentūrą pagal rezidentūros reglamentą, kurį parengia vadovaudamasis Lietuvos Respublikos mokslo ir studijų įstatymu ir šiuo Aprašu.
. Veterinarinės medicinos rezidentūros teorinę dalį vykdo universitetas.
. Veterinarinės medicinos rezidentūros praktika vykdoma rezidentūros bazėje per veterinarinės medicinos rezidentūros studijų programos ciklą (modulį). Veterinarinės medicinos rezidentūros praktiką gali sudaryti keli ciklai (moduliai).
. Veterinarinės medicinos rezidentūros studijų programos dalis gali būti vykdoma ir užsienio valstybių aukštosiose mokyklose ar klinikinėse bazėse pagal universiteto sudarytas sutartis.
. Rezidentūros bazė turi sudaryti sąlygas veterinarinės medicinos rezidentui įgyti reikiamų praktinių įgūdžių ir patirties.
. Veterinarinės medicinos rezidentūros studijų programos baigiamojo egzamino vykdymo ir vertinimo tvarką nustato universitetas.  

 SKYRIUS


. Veterinarinės medicinos rezidentūrą koordinuoja, organizuoja ir už jos eigą atsako kiekvienos veterinarinės medicinos rezidentūros studijų programos koordinatorius, kurį paskiria universiteto vadovas arba jo įgaliotas asmuo.
. Veterinarinės medicinos rezidentūros studijų programos koordinatorius:
. siūlo universiteto nustatyta tvarka rezidentų vadovų kandidatūras;
. sudaro veterinarinės medicinos rezidentams individualius studijų planus pagal atitinkamą veterinarinės medicinos rezidentūros studijų programą ir kontroliuoja jų vykdymą. 
. Rezidento vadovu skiriamas universiteto dėstytojas arba mokslo darbuotojas, turintis veterinarijos mokslų magistro kvalifikacinį laipsnį ir veterinarijos gydytojo kvalifikaciją (arba lygiavertę aukštojo mokslo kvalifikaciją) ir ne mažesnį kaip 5 metų darbo stažą veterinarinės medicinos praktikos srityje, kuri atitinka veterinarinės medicinos rezidento siekiamą įgyti veterinarinės medicinos praktikos rūšies specializaciją.
. Rezidento vadovas:
. kuruoja veterinarinės medicinos rezidentą rezidentūros studijų programos ciklo (modulio) metu;
. atsižvelgdamas į veterinarinės medicinos rezidento įgytas teorines žinias, praktinius įgūdžius ir gebėjimus, derina veterinarinės medicinos rezidento veiklas, kad jos atitiktų veterinarinės medicinos rezidentūros studijų programą;
. informuoja veterinarinės medicinos rezidentūros studijų programos koordinatorių apie veterinarinės medicinos rezidentūros studijų programos ciklo (modulio) eigą, veterinarinės medicinos rezidento padarytus veterinarinės medicinos profesinės etikos pažeidimus, jeigu tokių yra;
. ciklo (modulio) pabaigoje įvertina veterinarinės medicinos rezidento įgytus praktinius įgūdžius ir gebėjimus rezidentūros reglamento nustatyta tvarka. 
. Rezidento vadovas vienu metu gali vadovauti ne daugiau kaip 4 veterinarinės medicinos rezidentams.

 SKYRIUS


. Veterinarinės medicinos rezidento teises ir pareigas nustato šis Aprašas, rezidentūros reglamentas, universiteto ir veterinarinės medicinos rezidento studijų sutartis, praktinio mokymo sutartis. 
. Veterinarinės medicinos rezidento teisės:
. Apraše nustatyta tvarka įgijus būtinų veterinarinės medicinos praktikos rūšies (specializacijos) teorinių žinių, praktinių įgūdžių ir gebėjimų bei gavus rezidentūros bazės vadovo ir rezidento vadovo raštišką leidimą atlikti tam tikras veiklas;

. raštu atsisakyti vykdyti rezidento vadovo pavedimus, jeigu neturi reikiamos kompetencijos. 

. Veterinarinės medicinos rezidento pareigos:
. laikytis universiteto ir rezidentūros bazės vidaus tvarkos taisyklių ir teisės aktų, reglamentuojančių veterinarijos gydytojo veiklą, taip pat veterinarijos gydytojo etikos principų;
. vykdyti veterinarinės medicinos rezidentūros studijų programoje numatytas užduotis pagal individualius studijų planus.

 SKYRIUS


. Veterinarinės medicinos rezidentūros studijų programų priežiūra apima studijų vykdymo stebėseną, vidinį kokybės užtikrinimą, išorinį studijų vertinimą ir akreditavimą bei nuolatinį studijų tobulinimą. 
. Už vidinę veterinarinės medicinos rezidentūros vykdymo kokybę (toliau – vidinė kokybė), stebėseną ir nuolatinį studijų tobulinimą yra atsakingas universitetas. Vidinė kokybė užtikrinama taikant universiteto patvirtintą vidinės kokybės užtikrinimo sistemą. 
. Išorinį veterinarinės medicinos rezidentūros vertinimą ir akreditavimą atlieka Studijų kokybės vertinimo centras. Veterinarinės medicinos rezidentūros išorinio vertinimo ir akreditavimo tvarką nustato Lietuvos Respublikos švietimo ir mokslo ministras.  

–––––––––––––––––
Papildyta priedu:
Nr. 248,
2018-03-14,

. Paramos aukštųjų mokyklų studentams teikimo tvarkos aprašas (toliau – Aprašas) parengtas vadovaujantis Lietuvos Respublikos mokslo ir studijų įstatymo 82 straipsnio 4 dalimi, Lietuvos Respublikos ir Šventojo Sosto sutarties dėl bendradarbiavimo švietimo ir kultūros srityje 10 straipsnio 4 dalimi, Lietuvos Respublikos krašto apsaugos sistemos organizavimo ir karo tarnybos įstatymo 69 straipsnio 3 dalimi ir Lietuvos Respublikos krašto apsaugos sistemos organizavimo ir karo tarnybos įstatymo Nr. VIII-723 2, 35, 42, 44, 49, 59, 60, 61, 62, 63, 64, 651, 69 straipsnių pakeitimo ir Įstatymo papildymo 631 straipsniu įstatymo Nr. XII-2489 15 straipsnio 4 dalimi.
. Lietuvos aukštųjų mokyklų (toliau –aukštoji mokykla) studentams iš Lietuvos Respublikos valstybės biudžeto lėšų gali būti teikiama (skiriama) parama studijų kainai ar jos daliai padengti, tikslinėms skatinamosioms stipendijoms mokėti.
. Tikslinės skatinamosios stipendijos gali būti skiriamos šiems valstybinių aukštųjų mokyklų pirmosios pakopos, vientisųjų studijų ir antrosios pakopos studentams, studijuojantiems valstybės finansuojamose studijų vietose:
. pagal visuomenės saugumo studijų krypties studijų programas;
. pagal jūrų technologijos studijų krypties jūrų laivavedybos studijų programą ir jūrų inžinerijos studijų krypties laivų energetinių įrenginių eksploatavimo studijų programą.
. Parama studijų kainai padengti gali būti skiriama valstybinių aukštųjų mokyklų studentams, studijuojantiems valstybės nefinansuojamose studijų vietose pirmosios pakopos katalikų teologijos arba religijos pedagogikos studijų programose, išskyrus Mokslo ir studijų įstatymo 80 straipsnio 1 ir 2 dalyse nurodytus atvejus. Ši parama skiriama kasmet ne daugiau kaip 12 kiekvieno kurso abiejų studijų programų studentams bendrai, atsižvelgiant į bendrojo priėmimo į aukštąsias mokyklas rezultatus.
. Studentams, kurie yra atsargos kariai, garbingai ištarnavę bent 4 metus, išėję į atsargą iki 2016 m. birželio 30 d., priimtiems į aukštąsias mokyklas ne anksčiau kaip 2012 metais, teikiama parama studijų kainai ar jos daliai padengti, o studentams, kurie yra kariai savanoriai ar kiti aktyviojo rezervo kariai, pratęsę kario savanorio ar aktyviojo rezervo kario sutartį papildomam 4 metų terminui, teikiama parama po 2014 m. sausio 1 d. vykusių studijų kainos daliai padengti. Ši parama teikiama pirmą kartą studijuojantiesiems pagal pirmosios pakopos arba vientisųjų studijų programas valstybės nefinansuojamose studijų vietose, išskyrus Mokslo ir studijų įstatymo 80 straipsnio 1 ir 2 dalyse nurodytus atvejus, iš Lietuvos Respublikos krašto apsaugos ministerijai skirtų valstybės biudžeto asignavimų. Šios paramos dydis negali viršyti atitinkamai studijų krypčiai (studijų programai) nustatytos norminės studijų kainos. Dėl šios paramos teikimo studentai gali kreiptis per 3 metus nuo kario išleidimo į atsargą dienos, o kariai savanoriai ar kiti aktyviojo rezervo kariai – nuo kario savanorio ar aktyviojo rezervo kario sutarties pratęsimo dienos. Ši parama teikiama akademinių skolų neturintiems studentams, kurie aukštajai mokyklai pateikia Krašto apsaugos sistemos organizavimo ir karo tarnybos įstatymo 50 straipsnio 1 dalyje nurodytą pažymėjimą, o kariai savanoriai ar kiti aktyviojo rezervo kariai – Lietuvos kariuomenės Krašto apsaugos savanorių pajėgų išduotą pažymą, patvirtinančią, kad kario savanorio ar aktyviojo rezervo kario sutartis buvo pratęsta papildomam 4 metų terminui. Aukštosios mokyklos iki einamųjų metų spalio 1 d. Krašto apsaugos ministerijai pateikia informaciją apie šiame punkte nurodytus akademinių skolų neturinčius studentus ir nurodo studijų programą, studijų kursą, studijų kainą ir kitą Krašto apsaugos sistemos organizavimo ir karo tarnybos įstatymo 69 straipsnio 3 daliai ir Krašto apsaugos sistemos organizavimo ir karo tarnybos įstatymo Nr. VIII-723 2, 35, 42, 44, 49, 59, 60, 61, 62, 63, 64, 651, 69 straipsnių pakeitimo ir Įstatymo papildymo 631 straipsniu įstatymo Nr. XII-2489 15 straipsnio 4 daliai įgyvendinti reikalingą informaciją.
. Tikslinės skatinamosios stipendijos gali būti skiriamos Aprašo 3 punkte nurodytiems studentams, gaunantiems skatinamąsias stipendijas aukštosios mokyklos nustatyta tvarka, atsižvelgiant į jų studijų rezultatus. Studentui skiriama tikslinė skatinamoji stipendija per mėnesį negali būti mažesnė kaip 1 bazinės socialinės išmokos dydis (toliau – BSI). 
. Valstybės biudžeto lėšų suma, skiriama metams tikslinėms skatinamosioms stipendijoms, apskaičiuojama Aprašo 3.1 papunktyje nurodytų studentų skaičių padauginus iš 3,73 BSI dydžio, o Aprašo 3.2 papunktyje nurodytų studentų skaičių padauginus iš 2,88 BSI dydžio. Šios lėšos skiriamos aukštosioms mokykloms.
. Paramos studijų kainai padengti dydis per studijų metus yra lygus studento, kuriam teikiama ši parama, studijų kainos dydžiui, kuris negali būti didesnis nei norminės studijų kainos dydis, arba Aprašo 5 punkte nurodytais atvejais – studijų kainai ar jos daliai, kurios dydį kiekvienais metais, atsižvelgdamas į finansines galimybes, ištarnautus karo tarnyboje metus ir karo tarnybos rūšį (profesinė karo tarnyba ar aktyviojo rezervo tarnyba), nustato krašto apsaugos ministras. Ši parama teikiama visą studento studijų laikotarpį, kurį jis turėtų mokėti už studijas, bet ne ilgiau, nei nustatyta studijų programos trukmė, o Aprašo 5 punkte nurodytais atvejais – ne ilgiau kaip 4 metus. Paramos studijų kainai ar jos daliai padengti teikimas nutraukiamas, asmenį pašalinus iš aukštosios mokyklos, jam nutraukus studijas ar jį perkėlus į valstybės finansuojamą studijų vietą, taip pat nutraukus kario savanorio ar aktyviojo rezervo kario sutartį anksčiau nustatyto termino. Asmeniui, pašalintam iš aukštosios mokyklos arba jam nutraukus studijas, mutatis mutandis taikomos Lietuvos Respublikos valstybės biudžeto lėšų, skirtų studijų kainai apmokėti, arba jų dalies grąžinimo į Lietuvos Respublikos valstybės biudžetą atveju bei tvarkos aprašo, patvirtinto Lietuvos Respublikos Vyriausybės 2017 m. kovo 1 d. nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“, nuostatos. Paramos studijų kainai padengti teikimas taip pat nutraukiamas tais atvejais, kai asmens studijų rezultatai neatitinka Mokslo ir studijų įstatymo 78 straipsnio 4 dalyje nustatytų gero mokymosi kriterijų.
. Studentų, kuriems teikiama parama studijų kainai ar jos daliai padengti, sąrašą tvirtina švietimo ir mokslo ministras, o Aprašo 5 punkte nurodytu atveju – krašto apsaugos ministras. Patvirtinus šiuos sąrašus, aukštosios mokyklos patikslina juose nurodytų asmenų studijų sutartis ir nurodo, kad jų studijų kaina ar jos dalis dengiama iš paramos studijų kainai padengti lėšų. 
. Paramos studijų kainai padengti suma metams apskaičiuojama pagal šią paramą gaunančių studentų skaičių ir studijų kainą ar jos dalį, kurią jie tais metais turėtų sumokėti, bet ne daugiau nei norminė studijų kaina. Šios lėšos skiriamos aukštosioms mokykloms.
. Mokslo ir studijų įstatymo ir jį įgyvendinančių teisės aktų nustatyta tvarka aukštųjų mokyklų studentams iš valstybės biudžeto lėšų gali būti teikiama ir kita parama.
––––––––––––––––

	Kodas		Mokslo sritis
	N 000		Gamtos mokslai
	T 000		Technologijos mokslai
	M 000		Medicinos ir sveikatos mokslai
	A 000		Žemės ūkio mokslai
	S 000		Socialiniai mokslai
	H 000		Humanitariniai mokslai

_______________________

	Kodas		Meno sritis
	C 000		Scenos ir ekrano menai
	V 000		Vaizduojamieji menai

_____________________

. Paramos studijoms teikimo doktorantams ir studentams, studijuojantiems pagal profesines studijų programas, tvarkos apraše nustatoma, kad visiems nuolatinės studijų formos mokslo ir meno doktorantams, kurių doktorantūra apmokama Lietuvos Respublikos valstybės biudžeto (toliau – biudžetas) lėšomis ar kuriems yra mokama studijų stipendija studijoms nuolatinės studijų formos doktorantūroje (toliau – studijų stipendija) (toliau kartu vadinami doktorantais), ir nuolatinės studijų formos studentams, studijuojantiems pagal profesinių studijų programas (išskyrus gydytojus rezidentus, gydytojus odontologus rezidentus ir veterinarijos gydytojus rezidentus), priimtiems į studijų vietas, kuriose studijos apmokamos biudžeto lėšomis (toliau – profesinių studijų studentai), kas mėnesį teikiama parama studijoms. 

. Paramos studijoms dydis (bazinės socialinės išmokos dydžiais) yra toks:

. pirmųjų doktorantūros metų doktorantams – 19,0; 

. antrųjų ir vėlesnių doktorantūros metų doktorantams – 22,0; 

. profesinių studijų studentams – 3,05.

. Paramą studijoms doktorantams, kurių doktorantūra apmokama biudžeto lėšomis, teikia doktorantūrą vykdančios mokslo ir studijų institucijos (toliau – institucija) iš joms paskirtų biudžeto asignavimų, studijų stipendiją gaunantiems doktorantams – Valstybinis studijų fondas (toliau – Fondas) iš Lietuvos Respublikos švietimo, mokslo ir sporto ministerijos jam skirtų biudžeto asignavimų.

. Paramą studijoms profesinių studijų studentams teikia aukštosios mokyklos iš joms paskirtų biudžeto asignavimų.

. Parama studijoms doktorantams ir profesinių studijų studentams teikiama iki studijų pabaigos, bet ne ilgiau nei doktorantūros ar profesinių studijų trukmė. Doktorantams ir profesinių studijų studentams, išėjusiems akademinių atostogų, už šį laiką parama neteikiama.

. Nevykdant doktoranto darbo plano doktorantui:

. kurio doktorantūra apmokama biudžeto lėšomis, per 5 darbo dienas nuo šios aplinkybės nustatymo dienos institucija priima sprendimą sustabdyti paramos studijoms teikimą šiam doktorantui. Nustačiusi, kad doktorantas vėl vykdo doktoranto darbo planą, institucija per 5 darbo dienas nuo šios aplinkybės nustatymo dienos priima sprendimą atnaujinti paramos studijoms teikimą šiam doktorantui;

. gaunančiam studijų stipendiją, institucija per 5 darbo dienas nuo šios aplinkybės nustatymo dienos raštu apie tai informuoja Fondą, kuris per 2 darbo dienas nuo šios informacijos gavimo sustabdo paramos studijoms teikimą šiam doktorantui. Nustačiusi, kad doktorantas vėl vykdo doktoranto darbo planą, institucija per 5 darbo dienas nuo šios aplinkybės nustatymo dienos raštu apie tai informuoja Fondą, kuris per 2 darbo dienas nuo šios informacijos gavimo atnaujina paramos studijoms teikimą šiam doktorantui.

. Nevykdant studijų programos reikalavimų profesinių studijų studentui, aukštoji mokykla per 5 darbo dienas nuo šios aplinkybės nustatymo dienos priima sprendimą sustabdyti paramos studijoms teikimą šiam profesinių studijų studentui. Nustačiusi, kad profesinių studijų studentas vėl vykdo studijų programos reikalavimus, aukštoji mokykla per 5 darbo dienas nuo šios aplinkybės nustatymo dienos priima sprendimą atnaujinti paramos studijoms teikimą šiam profesinių studijų studentui. Pedagogikos krypties profesinių studijų studentui, kuriam buvo sustabdytas paramos studijoms teikimas, baigus profesinių studijų programą ir įgijus joje nustatytą kvalifikaciją, per 10 darbo dienų nuo minėtos programos baigimo dienos išmokama visa neišmokėta paramos studijoms dalis.

. Paramos už studijų rezultatus ir paramos akademinėms išvykoms teikimo doktorantams tvarkos apraše (toliau – Aprašas) nustatomi reikalavimai mokslo ir meno doktorantams (toliau – doktorantai), pretenduojantiems gauti Lietuvos mokslo tarybos (toliau – Taryba) konkurso būdu skiriamą ir jai skirtais Lietuvos Respublikos valstybės biudžeto asignavimais teikiamą paramą už studijų rezultatus ir paramą jų akademinių išvykų (išvyka į užsienyje vykstantį tarptautinį mokslo ar meno renginį pristatyti savo mokslinių tyrimų ir (ar) meno kūrinių, dalyvavimas užsienyje vykstančiame tarptautiniame seminare ar doktorantams skirtuose mokymuose, stažuotė užsienio mokslo ir studijų institucijoje ar kitoje mokslinius tyrimus vykdančioje institucijoje) išlaidoms padengti (toliau – parama akademinėms išvykoms), paramos už studijų rezultatus ir paramos akademinėms išvykoms teikimo tvarka.

. Paramos už studijų rezultatus teikimo tikslas – paremti produktyviai studijuojančius doktorantus, paramos akademinėms išvykoms tikslas – sudaryti sąlygas doktorantams tobulinti jų mokslinę kvalifikaciją dalyvaujant užsienyje vykstančiuose renginiuose, didinti doktorantų tarptautinį judumą, remti Lietuvos mokslinių tyrimų rezultatų tarptautinę sklaidą.

. Parama už studijų rezultatus ir  parama akademinėms išvykoms gali būti teikiamos:

. mokslo doktorantams, vykdantiems mokslinius tyrimus ir turintiems doktorantūros metu paskelbtų ar priimtų spausdinti mokslinių darbų rengiamos disertacijos tematika;

. meno doktorantams, vykdantiems tyrimus ir (ar) kuriantiems, atliekantiems ir viešai pristatantiems meno kūrinius ir turintiems doktorantūros metu kultūros ir meno leidiniuose paskelbtų ar priimtų spausdinti tyrimų ir (ar) sukurtų, atliktų ir viešai pristatytų meno kūrinių rengiamo meno projekto tematika (toliau – meno kūriniai). 

. Taryba, suderinusi su Lietuvos Respublikos švietimo, mokslo ir sporto ministerija, kasmet iki vasario 1 d. nustato lėšų sumą paramai už studijų rezultatus ir paramai akademinėms išvykoms. 

. Doktorantams teikiamos paramos už studijų rezultatus dydį, ne didesnį kaip 96 bazinės socialinės išmokos dydžių per metus, ir paramą už studijų rezultatus gaunančių doktorantų skaičių Taryba nustato kasmet iki kovo 1 d., atsižvelgdama į pateiktų prašymų skaičių ir paramai už studijų rezultatus numatytą lėšų sumą.

. Parama už studijų rezultatus doktorantui skiriama vieniems kalendoriniams metams, bet ne ilgiau kaip iki mokslo ir studijų institucijos (toliau – institucija) nustatyto doktorantūros pabaigos termino, metinį paramos už studijų rezultatus dydį perskaičiuojant proporcingai studijų trukmei tais kalendoriniais metais. Parama akademinėms išvykoms doktorantui gali būti paskirta tik vieną kartą per kalendorinius metus.

. Parama už studijų rezultatus ir parama akademinėms išvykoms doktorantams neskiriamos paskutiniais doktorantūros metais, jeigu jų doktorantūra pasibaigia pirmąjį tų metų ketvirtį.

. Prašymus skirti paramą už studijų rezultatus doktorantai pateikia Tarybai kasmet nuo spalio 15 d. iki gruodžio 15 d. Prašymus skirti paramą akademinėms išvykoms doktorantai pateikia Tarybai kasmet nuo spalio 15 d. iki lapkričio 15 d. ir nuo balandžio 15 d. iki gegužės 15 d. Minėti prašymai teikiami pagal Tarybos patvirtintas formas, numatančias taip pat ir informacijos pagal Aprašo 9 punkte nurodytus prašymų vertinimo kriterijus pateikimą. Kartu su prašymu doktorantas turi pateikti jo doktorantūros institucijos vadovo pasirašytą rekomendaciją. Doktorantas, kuriam jau buvo paskirta parama už studijų rezultatus (iki Aprašo įsigaliojimo – akademinius pasiekimus) ar parama akademinėms išvykoms, pakartotinai teikdamas prašymą skirti šią paramą, prašyme negali nurodyti paskelbtų (priimtų spausdinti) mokslinių darbų ar meno kūrinių ir paskelbtų (priimtų spausdinti) tyrimų, taip pat kitų mokslinės ir (ar) meninės veiklos kokybę ir reikšmingumą parodančių duomenų (toliau kartu vadinama – darbai), kurie buvo nurodyti prašyme, pagal kurį jam ši parama buvo paskirta. Jei tokie darbai pakartotiniame prašyme yra nurodomi, toks prašymas nagrinėjamas, į juos neatsižvelgiant.

. Doktorantų prašymus nagrinėja ir vertina Taryba, vadovaudamasi skaidrumo, viešumo, objektyvumo ir nediskriminavimo principais pagal šiuos prašymų vertinimo kriterijus:

. doktorantų mokslinių publikacijų, tyrimų publikacijų ir (ar) meno kūrinių kiekį ir lygį;

. doktorantų mokslinės ir (ar) meninės veiklos kokybę ir reikšmingumą;

. tarptautinio mokslo ar meno renginio, seminaro, doktorantų mokyklos ar stažuotės institucijos, į kurią vykstama, mokslinį ar meninį lygį ir doktoranto dalyvavimo būdą (prašymų skirti paramą akademinėms išvykoms atveju).

. Nutarimą dėl paramos už studijų rezultatus skyrimo Taryba priima kasmet iki kovo 1 d., nutarimą dėl paramos akademinėms išvykoms skyrimo – kasmet atitinkamai iki vasario 1 d. ir liepos 1 d. Apie paskirtą paramą už studijų rezultatus ir paramą akademinėms išvykoms Taryba per 3 darbo dienas nuo jos paskyrimo praneša institucijoms, kurios per 3 darbo dienas nuo pranešimo gavimo informuoja doktorantus apie jiems paskirtą paramą, ir paskelbia Tarybos interneto svetainėje. 

. Paramą už studijų rezultatus doktorantams Taryba išmoka iki kovo 31 dienos. 

. Paramos akademinėms išvykoms dydis – ne daugiau kaip 30 bazinių socialinių išmokų dydžių. Parama akademinėms išvykoms skiriama:

. kelionės išlaidoms padengti, akademinės išvykos dalyvio mokesčiui (jei toks yra) sumokėti;

. doktoranto gyvenamojo ploto nuomos, vizos (jei jos reikia), draudimo, vietinio transporto ir dienpinigių (ar maitinimo) išlaidoms (toliau – kitos išlaidos) padengti.

. Parama akademinėms išvykoms teikiama išlaidų kompensavimo ir avansinio apmokėjimo tvarka. Paramos konkrečiai akademinei išvykai teikimo tvarka ir avansu skiriamų lėšų dydis nustatomi Tarybos patvirtintos formos paramos akademinėms išvykoms skyrimo sutartyje tarp Tarybos, institucijos ir doktoranto (toliau – sutartis). Sutartyje nustatomos paramos lėšų pervedimo sąlygos ir terminai. Avansu skiriamos lėšos kelionės išlaidoms padengti ir akademinės išvykos dalyvio mokesčiui (jei toks yra) sumokėti, jei lėšos pagal sutartį gali būti pervestos institucijai, iki ji patiria šias išlaidas. Avansu pervestomis lėšomis padengus doktoranto kelionės išlaidas ir akademinės išvykos dalyvio mokestį (jei toks yra), likusios lėšos gali būti panaudotos kitoms išlaidoms padengti, jei jos numatytos sutartyje.

. Ne vėliau kaip per 7 darbo dienas nuo doktoranto grįžimo iš akademinės išvykos dienos doktorantas privalo pateikti institucijai jo patirtas išlaidas pateisinančius dokumentus, o ne vėliau kaip per 10 darbo dienų nuo jo grįžimo iš akademinės išvykos dienos – pateikti Tarybai jo akademinės išvykos dalykinę ataskaitą. Ne vėliau kaip per 10 darbo dienų nuo doktoranto grįžimo iš akademinės išvykos dienos institucija pateikia Tarybai doktoranto paramos akademinėms išvykoms lėšų panaudojimo ataskaitą ir dokumentų, pateisinančių jos patirtas išlaidas, patvirtintas kopijas. Institucijos patirtas išlaidas Taryba kompensuoja neviršydama Lietuvos Respublikos Vyriausybės  2004 m. balandžio 29 d. nutarimu Nr. 526 „Dėl dienpinigių ir kitų komandiruočių išlaidų apmokėjimo“ patvirtintuose Maksimalių dienpinigių dydžių sąraše ir Komandiruočių išlaidų apmokėjimo biudžetinėse įstaigose taisyklėse nustatytų dienpinigių dydžių ir gyvenamojo ploto nuomos išlaidų normų.

. Asmenų, studijuojančių valstybės nefinansuojamose studijų vietose, studijų kainos arba jos dalies apmokėjimo valstybės biudžeto lėšomis tvarkos apraše (toliau – Aprašas) reglamentuojama studijų kainos arba jos dalies (toliau – studijų kaina) apmokėjimo asmenims, kurie studijuoja pagal studijų programas Lietuvos aukštosiose mokyklose (toliau – aukštoji mokykla) valstybės nefinansuojamose studijų vietose, tvarka.

. Apraše vartojamos sąvokos atitinka Lietuvos Respublikos mokslo ir studijų įstatyme (toliau – Įstatymas) vartojamas sąvokas.

. Aprašas netaikomas asmenims:

. kurie gavę vidaus reikalų statutinės centrinės įstaigos vadovo siuntimą ir sudarę stojimo į vidaus tarnybą sutartį, aukštosiose mokyklose valstybės nefinansuojamose studijų vietose studijuoja pagal vidaus tarnybos sistemai reikalingų specialybių studijų programas ir kurių studijų kaina apmokama pagal Lietuvos Respublikos Vyriausybės 2018 m. gruodžio 12 d. nutarimą Nr. 1300 „Dėl Lietuvos Respublikos vidaus tarnybos statuto įgyvendinimo“;

. kuriems studijų kaina ar jos dalis apmokama arba parama teikiama pagal Lietuvos Respublikos Vyriausybės 2013 m. liepos 17 d. nutarimą Nr. 642 „Dėl Studijų kainos ar jos dalies apmokėjimo arba paramos teikimo asmenims, studijuojantiems aukštosiose mokyklose pagal krašto apsaugos sistemai reikalingų specialybių studijų programas, tvarkos aprašo patvirtinimo“;

. kurie yra kariūnai, studijuojantys Generolo Jono Žemaičio Lietuvos karo akademijoje, vadovaujantis Lietuvos Respublikos krašto apsaugos sistemos organizavimo ir karo tarnybos įstatymo 20 straipsnio 7 dalies nuostatomis, pareiškę norą įgyti krašto apsaugos sistemai reikalingų specialybių, įgyjamų, suteikiant aukštojo mokslo kvalifikaciją kitose Lietuvos aukštosiose mokyklose, ir atitinkantys priėmimo studijuoti pagal atitinkamas studijų programas sąlygas, krašto apsaugos ministro nustatyta tvarka siunčiami studijuoti kitose Lietuvos aukštosiose mokyklose;

. kuriems pagal Studijų stipendijų skyrimo ir mokėjimo tvarkos aprašo, patvirtinto Lietuvos Respublikos Vyriausybės 2012 m. gegužės 29 d. nutarimu Nr. 595 „Dėl Studijų stipendijų skyrimo ir mokėjimo tvarkos aprašo patvirtinimo“, nuostatas paskirta studijų stipendija, neturi teisės į studijų kainos apmokėjimą už tuos studijų laikotarpius, už kuriuos jam buvo paskirta ir mokama studijų stipendija.

. Ministerijos, veikdamos pavestose valdymo srityse, turi teisę apmokėti studijų kainą iš joms patvirtintų valstybės biudžeto asignavimų asmenims, studijuojantiems pagal studijų programas aukštųjų mokyklų valstybės nefinansuojamose studijų vietose.

. Ministerija, nustačiusi papildomą specialistų poreikį valstybėje arba atskiruose regionuose pagal savo valdymo sritį, iki einamųjų metų balandžio 30 dienos tvirtina studijų programų, pagal kurias studijuojantiems valstybės nefinansuojamose studijų vietose asmenims valstybės biudžeto lėšomis apmokama jų studijų kaina, sąrašą, studijų pakopą, apmokamos studijų kainos, kuri negali viršyti norminės studijų kainos, dydžius, planuojamą studijų vietų, kuriose studijuojantiems asmenims nuo einamųjų studijų metų iki jų studijų baigimo bus apmokama studijų kaina, skaičių (toliau – studijų programų sąrašas). Ministerija, patvirtinusi studijų programų sąrašą, savo interneto svetainėje skelbia informaciją apie studijų kainos apmokėjimo tvarką ir būsimus įsipareigojimus dirbti, įgijus aukštojo mokslo kvalifikaciją, kurie bus nurodyti sutartyje, pasirašomoje su aukštąja mokykla ir ministerija (toliau – trišalė sutartis).

. Ministerija konkurso būdu atrenka asmenis, kurių studijų kainą ketina apmokėti (toliau – atrinktieji asmenys):

. jeigu šie asmenys priimti į pirmosios pakopos pirmąjį kursą, jų konkursinis balas turi būti ne žemesnis negu švietimo, mokslo ir sporto ministro nustatytas mažiausias stojamasis konkursinis balas; prioriteto tvarka atrenkami asmenys, priimti su aukštesniu konkursiniu balu;

. jeigu šie asmenys studijuoja pagal pirmosios, antrosios studijų pakopos, vientisųjų ar rezidentūros studijų programas antrame ir aukštesniuose kursuose, jie turi būti pagal Įstatymą gerai besimokantys studentai; prioriteto tvarka atrenkami asmenys, kurių paskutinio studijų semestro studijų rezultatai yra geresni.

. Atrinktieji asmenys iki einamųjų studijų metų spalio 15 d. pasirašo ministerijos nustatytos formos trišalę sutartį su aukštąja mokykla ir ministerija.

. Trišalėje sutartyje privalo būti nustatyta:

. atrinktojo asmens įsipareigojimai:

. baigus studijas per 5 darbo dienas pateikti ministerijai aukštojo mokslo kvalifikaciją patvirtinančio dokumento kopiją;

. ne vėliau kaip per 3 mėnesius nuo aukštojo mokslo kvalifikacijos įgijimo įsidarbinti, kur reikalinga įgyta aukštojo mokslo kvalifikacija, ir dirbti ne trumpiau kaip 3 metus per 5 metų laikotarpį (skaičiuojamas faktiškai dirbtas darbo laikas);

. informuoti ministeriją per mėnesį nuo įsidarbinimo pradžios, o pakeitus darbovietę – per 5 darbo dienas nuo darbovietės pakeitimo dienos;

. pateikti ministerijai dokumentus, įrodančius, kad atliko trišalėje sutartyje numatytą įsipareigojimą dirbti ne trumpiau kaip 3 metus per 5 metų laikotarpį;

. jeigu asmuo tęsia aukštesnės pakopos ar profesines studijas, pateikia ministerijai tai patvirtinančius dokumentus, asmens įsipareigojimo, nustatyto Aprašo 8.1.2 papunktyje, vykdymo terminas atidedamas, bet ne ilgiau kaip 6 mėnesiams po šių aukštesnės pakopos studijų ar profesinių studijų pabaigos;

. Aprašo 14 punkte nurodytais atvejais grąžinti jo studijų kainai apmokėti skirtas valstybės biudžeto lėšas;

. ministerijos įsipareigojimai sumokėti aukštajai mokyklai ne didesnę negu norminę studijų kainą už studijų metus, kai atrinktasis asmuo studijuoja valstybės nefinansuojamoje studijų vietoje, bet ne ilgiau, nei nustatyta studijų programos trukmė;

. aukštosios mokyklos įsipareigojimai:

. ministerijos rašytiniu prašymu pateikti informaciją apie atrinktojo asmens studijų rezultatus;

. atsiradus arba išnykus Aprašo 9, 10 arba 11 punktuose nurodytoms aplinkybėms, per 5 darbo dienas nuo jų atsiradimo ar išnykimo apie tai informuoti ministeriją;

. gavus iš ministerijos 8.2 papunktyje nurodytas lėšas, pervesti jas atrinktajam asmeniui tuo atveju, jeigu jis jau yra sumokėjęs aukštajai mokyklai einamųjų studijų metų kainą.

. Studijų kainos apmokėjimas sustabdomas, jeigu atrinktasis asmuo išeina akademinių atostogų.

. Atrinktajam asmeniui sugrįžus po akademinių atostogų, studijų kainos apmokėjimas atnaujinamas.

. Studijų kainos apmokėjimas nutraukiamas ir trišalė sutartis nutraukiama, jeigu atrinktasis asmuo:

. pašalinamas iš aukštosios mokyklos arba nutraukia studijas;

. Įstatymo nustatyta tvarka užima valstybės finansuojamą studijų vietą;

. keičia studijų programą į kitą, nei nurodyta trišalėje sutartyje.

. Ministerija gali nutraukti studijų kainos apmokėjimą ir trišalę sutartį su asmeniu, kurio studijų rezultatai neatitinka Įstatymo 78 straipsnio 4 dalyje nustatytų gero mokymosi kriterijų.

. Ministerija apmoka atrinktųjų asmenų studijų kainą trišalėje sutartyje nustatyta tvarka. 

. Atrinktasis asmuo turi grąžinti ministerijai valstybės biudžeto lėšas, skirtas jo studijų kainai apmokėti:

. Aprašo 11.1 ir 11.3 papunkčiuose nustatytais atvejais;

. neįvykdęs arba tik iš dalies įvykdęs trišalėje sutartyje nustatytus įsipareigojimus dirbti pagal įgytą kvalifikaciją trišalėje sutartyje nustatytą laikotarpį, išskyrus Aprašo 16 punkte nustatytus atvejus.

. Aprašo 14.2 papunktyje nustatytu atveju grąžinamos lėšos mažinamos proporcingai pagal trišalėje sutartyje nustatytoje darbo vietoje išdirbtą laikotarpį.

. Ministerija atleidžia atrinktąjį asmenį nuo valstybės biudžeto lėšų, skirtų jo studijų kainai apmokėti, grąžinimo, jeigu:

. asmuo dėl sveikatos negali studijuoti pagal pasirinktą studijų programą, dirbti tam tikromis sąlygomis ir užsiimti atitinkama profesine veikla (pateikiamos asmens sveikatos būklę įvertinusios universiteto ligoninės gydytojų konsultacinės komisijos asmens sveikatos įvertinimo išvados, kuriose konstatuojama, kad asmuo dėl nustatytos ir atliktų tyrimų išvadomis pagrįstos diagnozės negali studijuoti, dirbti tam tikromis sąlygomis); 

. per 3 mėnesius nuo studijų baigimo asmuo nepradėjo eiti Aprašo 8.1.2 papunktyje nurodytų pareigų, tačiau pateikia dokumentus, įrodančius aktyvias darbo paieškas per tuos 3 mėnesius. Tuo atveju trišalės sutarties įsipareigojimo, nurodyto Aprašo 8.1.2 papunktyje, terminas gali būti atidėtas, bet ne ilgesniam nei 6 mėnesių nuo aukštojo mokslo kvalifikacijos įgijimo dienos laikotarpiui;

. per 3 mėnesius nuo studijų baigimo asmuo nepradėjo eiti Aprašo 8.1.2 papunktyje nurodytų pareigų, tačiau pateikia ministerijai dokumentus, įrodančius, kad dėl objektyvių priežasčių negali dirbti (dėl studijų tęsimo aukštesnės pakopos ir profesinėse studijose, privalomosios pradinės karo tarnybos vykdymo Lietuvos Respublikos karo prievolės įstatymo nustatyta tvarka, dėl ligos, nėštumo ir gimdymo atostogų, arba augina vaiką (įvaikį) iki 3 metų ar neįgalų vaiką iki aštuoniolikos metų, arba prižiūri kitus šeimos narius, kuriems nustatytas mažesnis negu penkiasdešimt penkių procentų darbingumo lygis, arba šeimos narius, sukakusius senatvės pensijos amžių, kuriems nustatytas didelių ar vidutinių specialiųjų  poreikių  lygis). Tuo atveju trišalės sutarties įsipareigojimo, nurodyto Aprašo 8.1.2 papunktyje, terminas gali būti atidėtas, bet ne ilgesniam nei 6 mėnesių laikotarpiui nuo šiame papunktyje nurodytų aplinkybių pasibaigimo.

. Paramos įstojusiems į aukštąsias mokyklas ne Lietuvos Respublikoje ir jose studijuojantiems Lietuvos Respublikos piliečiams, taip pat kitų Europos Sąjungos valstybių narių, Jungtinės Didžiosios Britanijos ir Šiaurės Airijos Karalystės, Europos laisvosios prekybos asociacijos valstybių piliečiams, dirbantiems ir (arba) turintiems teisę nuolat gyventi Lietuvos Respublikoje, ir jų šeimos nariams, taip pat ir kitų užsienio valstybių piliečiams ir asmenims be pilietybės, turintiems teisę nuolat gyventi Lietuvos Respublikoje, skyrimo tvarkos aprašas (toliau – Aprašas) nustato asmenų, pretenduojančių gauti paramą (toliau − Parama), atrankos kriterijus ir tvarką, sutarties dėl Paramos skyrimo (toliau – Sutartis) sąlygas.
. Apraše vartojamos sąvokos suprantamos taip, kaip jos apibrėžtos Lietuvos Respublikos mokslo ir studijų įstatyme, Lietuvos Respublikos įstatyme „Dėl užsieniečių teisinės padėties“, Lietuvos Respublikos piniginės socialinės paramos nepasiturintiems gyventojams įstatyme ir Lietuvos Respublikos neįgaliųjų socialinės integracijos įstatyme.
. Lėšas, skirtas Paramai, konkurso tvarka skiria Lietuvos Respublikos švietimo, mokslo ir sporto ministerijos įgaliota institucija (toliau – Įgaliota institucija).
. Parama gali būti skiriama Lietuvos Respublikos piliečiams, taip pat kitų Europos Sąjungos valstybių narių, Jungtinės Didžiosios Britanijos ir Šiaurės Airijos Karalystės, Europos laisvosios prekybos asociacijos valstybių piliečiams, dirbantiems ir (arba) turintiems teisę nuolat gyventi Lietuvos Respublikoje, ir jų šeimos nariams, taip pat ir kitų užsienio valstybių piliečiams ir asmenims be pilietybės, turintiems teisę nuolat gyventi Lietuvos Respublikoje, įstojusiems į aukštąsias mokyklas ne Lietuvos Respublikoje ir jose studijuojantiems  (toliau – asmuo), atitinkantiems vieną iš šių sąlygų: 
. yra įstoję (pakviesti studijuoti) arba jau studijuoja pagal pirmosios, antrosios studijų pakopos, vientisųjų studijų programą ar trečiosios studijų pakopos studijų programą  užsienio valstybių aukštosiose mokyklose, patenkančiose tarp pirmų 50 aukštųjų mokyklų bent viename iš trijų pasaulinių reitingų (Times Higher Education World University Rankings, QS World University Rankings, Academic Ranking of World Universities (ARWU);
. yra įstoję (pakviesti studijuoti) arba jau studijuoja pagal pirmosios, antrosios studijų pakopos, vientisųjų studijų programą ar trečiosios studijų pakopos studijų programą  užsienio valstybių aukštosiose mokyklose, kurios dėl savo specifikos nėra reitinguojamos Aprašo 4.1 papunktyje nurodytuose reitinguose. Šių aukštųjų mokyklų vertinimas pasauliniu lygiu atliekamas Aprašo 14.3 ir 20.1 papunkčiuose nustatyta tvarka. Jei aukštoji  mokykla įvertinama kaip patenkanti tarp geriausių pasaulio aukštųjų mokyklų, joje studijuojantis asmuo turi teisę gauti Paramą.
. Teisės pretenduoti į Paramą neturi asmenys, kurie:
. pakartotinai studijuoja pagal tos pačios pakopos studijų programą, jeigu daugiau kaip pusę tos studijų programos kreditų įgijo valstybės biudžeto lėšomis;
. pakartotinai studijuoja pagal tos pačios pakopos studijų programą, jeigu ankstesnių studijų metu asmeniui buvo skirta Parama;
. vienu metu studijuoja pagal kelias tos pačios pakopos studijų programas ir bent viena jų finansuojama valstybės biudžeto lėšomis ar šiai programai skirta Parama.
. Asmenų, įstojusių (pakviestų studijuoti) į pirmą kursą, studijoms užsienyje Parama skiriama visam studijų laikotarpiui. Jeigu Parama skiriama jau studijuojantiems asmenims, ji mokama nuo to kurso, kuriame studijuodamas asmuo gaus Paramą.
. Parama mokama iš Lietuvos Respublikos švietimo, mokslo ir sporto ministerijai skirtų valstybės biudžeto asignavimų ir (arba) kitų teisėtai gautų lėšų.
. Asmeniui skiriama jo prašyme nurodytos rūšies ir dydžio parama (išskyrus Aprašo 32 punkte nurodytą atvejį), ne didesnė nei 530 bazinės socialinės išmokos dydžių (toliau – BSI) vieniems studijų metams:
. Parama studijų kainai, jei asmens studijos yra mokamos. Šios Paramos suma vieniems studijų metams yra ne didesnė nei studento mokama metinė studijų kaina ir ne didesnė nei 530 BSI dydžių;
. Parama pragyvenimo išlaidoms. Šios Paramos suma vienam studijų mėnesiui yra ne didesnė nei 16 BSI dydžių per mėnesį ir ne daugiau nei 192 BSI vieniems studijų metams. 

. Konkursą Paramai skirti (toliau – Konkursas) organizuoja Įgaliota institucija. Informacija apie Konkurso pradžią kasmet skelbiama iki gegužės 31 d. Įgaliotos institucijos interneto svetainėje. Konkurso skelbime nurodoma: dokumentų, kuriuos reikia pateikti, sąrašas, kita su prašymo Paramai gauti (toliau – Prašymas) priėmimu ir Parama susijusi informacija, asmenų Prašymų ir su jais pateiktų dokumentų vertinimo kriterijai.
. Asmenys, pretenduojantys gauti Paramą, turi pateikti Įgaliotai institucijai jos nustatytos formos Prašymą per 20 darbo dienų nuo Konkurso paskelbimo dienos. Asmuo vieno Konkurso metu turi teisę gauti paramą vienoms studijoms vienoje užsienio valstybės aukštojoje mokykloje.
. Asmenys kartu su Prašymu valstybine kalba, jeigu Įgaliota institucija nenustato kitaip, turi pateikti Įgaliotai institucijai (asmeniškai, registruotu paštu, per kurjerį arba elektroniniu paštu, pasirašydami saugiu elektroniniu parašu):
. asmens tapatybę patvirtinančio dokumento kopiją (reikalavimas netaikomas, kai teikiamas saugiu elektroniniu parašu pasirašytas Prašymas);
. kvietimą arba priėmimą studijuoti užsienio valstybės aukštojoje mokykloje patvirtinančio dokumento arba dokumento, patvirtinančio, kad asmuo jau studijuoja, kopiją; 
. dokumento, įrodančio lietuvių kalbos mokėjimą ne žemesniu nei B2 lygiu pagal Bendruosius Europos kalbų metmenis, kopiją (taikoma ne Lietuvos Respublikos piliečiams);
. motyvacinį laišką;
. informaciją apie studijų, kurioms prašoma skirti Paramą, pakopą, metinę studijų kainą, studijų pradžios ir pabaigos datą;  
. vieną iš šių rekomendacijų:
.  mokyklos, kurioje asmuo baigia (baigė) bendrojo ugdymo programą – jeigu asmuo yra įstojęs (pakviestas studijuoti) į pirmosios pakopos ar vientisąsias studijas ir anksčiau aukštojo mokslo kvalifikacijos nėra įgijęs;  
. aukštosios mokyklos, kurioje asmuo įgijo aukštojo mokslo kvalifikaciją –  jei asmuo yra įstojęs (pakviestas studijuoti) į pirmosios pakopos, vientisąsias, antrosios ar trečiosios pakopos studijas ir anksčiau yra įgijęs aukštojo mokslo kvalifikaciją;
. užsienio valstybės aukštosios mokyklos, kurioje asmuo šiuo metu studijuoja – jeigu asmuo šiuo metu studijuoja užsienio valstybės aukštojoje mokykloje ir šioms studijoms siekia gauti Paramą;
. darbovietės ar organizacijos, kurioje asmuo dirba (dirbo) ar atlieka (atliko) savanorišką veiklą.
. gyvenimo aprašymą;
. dokumento, patvirtinančio ar suteikiančio teisę nuolat gyventi Lietuvos Respublikoje, kopiją (taikoma tik kitų (ne Lietuvos Respublikos) Europos Sąjungos valstybių narių, Jungtinės Didžiosios Britanijos ir Šiaurės Airijos Karalystės, Europos laisvosios prekybos asociacijos valstybių piliečiams, dirbantiems ir (arba) turintiems teisę nuolat gyventi Lietuvos Respublikoje, kitų užsienio valstybių piliečiams ir asmenims be pilietybės, turintiems teisę nuolat gyventi Lietuvos Respublikoje) arba dokumento, patvirtinančio, kad dirba Lietuvos Respublikoje, kopiją (taikoma tik kitų Europos Sąjungos valstybių narių, Europos laisvosios prekybos asociacijos valstybių piliečiams, neturintiems teisės nuolat gyventi Lietuvos Respublikoje), arba dokumento, patvirtinančio, kad dirba Lietuvos Respublikoje ir dokumento, suteikiančio teisę gyventi Lietuvos Respublikoje kopijas (taikoma Jungtinės Didžiosios Britanijos ir Šiaurės Airijos Karalystės piliečiams);
. dokumento, patvirtinančio ar suteikiančio šeimos nariui teisę gyventi Lietuvos Respublikoje, kopiją (taikoma tik kitų (ne Lietuvos Respublikos) Europos Sąjungos valstybių narių, Jungtinės Didžiosios Britanijos ir Šiaurės Airijos Karalystės, Europos laisvosios prekybos asociacijos valstybių piliečių, dirbančių ir (arba) turinčių teisę nuolat gyventi Lietuvos Respublikoje, šeimos nariams, taip pat Lietuvos Respublikos piliečių šeimos nariams);
. šeimos nario statusą patvirtinančio dokumento kopiją (taikoma Lietuvos Respublikos ir kitų Europos Sąjungos valstybių narių, Jungtinės Didžiosios Britanijos ir Šiaurės Airijos Karalystės, Europos laisvosios prekybos asociacijos valstybių piliečių, dirbančių ir (arba) turinčių teisę nuolat gyventi Lietuvos Respublikoje, šeimos nariams).
. Jei asmuo Prašyme pažymi, kad atitinka Aprašo 20.3 papunktyje nustatytus kriterijus papildomam konkursiniam balui gauti, be Aprašo 11 punkte nurodytų dokumentų asmuo turi papildomai pateikti vieną iš šių dokumentų: 
. dokumentą, patvirtinantį, kad asmeniui paskirta socialinė pašalpa;
. dokumentą, patvirtinantį, kad asmeniui nustatytas 45 procentų ar mažesnis darbingumo lygis arba sunkus ar vidutinis neįgalumo lygis;
. dokumentus, patvirtinančius, kad asmeniui iki pilnametystės buvo nustatyta globa  (rūpyba) arba jo abu tėvai ar vienas iš jų yra mirę. 
. Aprašo 11.8–11.10 papunkčiuose ir Aprašo 12 punkte nurodytų dokumentų asmenys kartu su Prašymu neteikia, jei Įgaliota institucija gauna jų duomenis iš registrų ir (arba) informacinių sistemų ir tai paskelbia Aprašo 9 punkte nurodytame Konkurso skelbime.
. Įgaliota institucija patikrina asmens Prašyme ir dokumentuose, nurodytuose Aprašo 11 ir 12 punktuose, esančią  informaciją:
. nustačiusi, kad asmuo negali gauti paramos dėl Aprašo 4 punkto pirmojoje pastraipoje, 4.1 papunktyje ir 5 punkte nustatytų  sąlygų, Įgaliota institucija per 5 darbo dienas nuo Prašymų teikimo termino pabaigos Prašyme nurodytu asmens elektroninio pašto adresu informuoja asmenį apie tai, kad jis neturi teisės gauti Paramos ir jo prašymas atmetamas;
. nustačiusi, kad asmuo kartu su Prašymu pateikė ne visus Aprašo 11 ir 12 punktuose nurodytus dokumentus, Prašyme ir (arba) dokumentuose pateikti ne visi duomenys ir (arba) pateikti duomenys yra prieštaringi, asmuo pateikė Prašymą skirti paramą dviem ar daugiau studijų programų užsienio valstybės aukštojoje mokykloje, Įgaliota institucija per 5 darbo dienas nuo prašymų teikimo termino pabaigos Prašyme nurodytu asmens elektroninio pašto adresu išsiunčia asmeniui pranešimą, kuriame nurodo nustatytus Prašymo ir kartu su juo pateiktų dokumentų trūkumus bei ne trumpesnį nei 5 darbo dienų terminą šiems trūkumams ištaisyti. Asmeniui nustatytu terminu neištaisius nustatytų Prašymo ir (arba) dokumentų trūkumų, jo Prašymas atmetamas. Apie tai Įgaliota institucija asmens Prašyme nurodytu asmens elektroninio pašto adresu informuoja asmenį per 3 darbo dienas nuo termino trūkumams ištaisyti pabaigos;
. nustačiusi, kad asmuo yra įstojęs (pakviestas studijuoti) ar studijuoja Aprašo 4.2 papunktyje nurodytoje aukštojoje mokykloje, Įgaliota institucija per 5 darbo dienas nuo asmens Prašymo gavimo kreipiasi pasirinktinai į šias institucijas (toliau – Vertinimą atliekanti įstaiga), prašydama įvertinti, ar asmens Prašyme nurodyta aukštoji mokykla patenka tarp geriausių pasaulio aukštųjų mokyklų: 
. Lietuvos Respublikos aukštąją mokyklą, kuri vykdo panašią studijų programą;
.  Lietuvos Respublikos valstybės institucijas ar įstaigas, nevyriausybines organizacijas, kurių veiklos srityje yra su asmens studijų programa susiję klausimai;
. Lietuvos Respublikoje veikiančias asociacijas, vienijančias  studijų krypčių grupės, kuriai priklauso Prašymą pateikusio asmens studijų programa, specialistus.  Vertinimą atliekanti įstaiga, nagrinėdama Įgaliotos institucijos Prašymą, vadovaujasi šiais kriterijais: Vertinimą atliekančios įstaigos turimomis žiniomis ir (arba) patirtimi, bendradarbiaujant su Aprašo 4.2 papunktyje nurodyta aukštąja mokykla, jos dėstytojais ir studentais, aukštosios mokyklos interneto svetainėje skelbiama informacija, kituose (ne Aprašo 4.1 papunktyje nurodytuose) reitinguose skelbiama informacija apie aukštosios mokyklos vietą pasauliniu lygiu. Vertinimą atliekanti įstaiga papildomai turi teisę naudoti ir kitus kriterijus, kurie turi reikšmės vertinimo tikslumui. Vertinimą atliekanti įstaiga pateikia vertinimą Įgaliotai institucijai per 10 darbo dienų nuo Įgaliotos institucijos Prašymo gavimo.
. Prašymai, neturintys trūkumų, Prašymai, kurių trūkumai ištaisyti Aprašo 14.2 papunktyje nustatyta tvarka, taip pat Vertinimą atliekančių įstaigų pateikti Aprašo 4.2 papunktyje nurodytų aukštųjų mokyklų vertinimai perduodami nagrinėti Įgaliotos institucijos sudarytai komisijai (toliau – Komisija). Komisija sudaroma iš 7 narių. Vieną narį į Komisiją skiria Lietuvos Respublikos Vyriausybės kanceliarija, du narius – Lietuvos Respublikos švietimo, mokslo ir sporto ministerija, du narius – Įgaliota institucija, vieną narį – Lietuvos aukštųjų mokyklų studentų atstovybių sąjunga (sąjungos) savo nustatyta tvarka, vieną narį – viešoji įstaiga „Investuok Lietuvoje“.  
. Komisijai vadovauja Komisijos pirmininkas. Nesant Komisijos pirmininko, jo funkcijas atlieka Komisijos pirmininko pavaduotojas. Komisijos pirmininką, Komisijos pirmininko pavaduotoją ir Komisijos sekretorių skiria Įgaliota institucija. Komisijos darbą organizuoja Komisijos sekretorius, kuris nėra Komisijos narys. 
. Komisijos darbo forma yra posėdžiai. Posėdžiai vyksta Komisijos pirmininko, o jo nesant – Komisijos pirmininko pavaduotojo nustatytu laiku. Posėdžiai yra teisėti, kai juose dalyvauja ne mažiau kaip pusė Komisijos narių, iš kurių vienas privalo būti Komisijos pirmininkas arba Komisijos pirmininko pavaduotojas. Prireikus Komisija į posėdžius gali pasikviesti Vertinimą atliekančios įstaigos atstovą. 
. Pirmasis Komisijos posėdis atitinkamais kalendoriniais metais sušaukiamas ne vėliau kaip per 20 darbo dienų nuo Prašymų priėmimo termino pabaigos. 
. Komisijos nariams apie posėdžius raštu arba elektroniniu paštu ne vėliau kaip prieš 3 darbo dienas iki kiekvieno posėdžio praneša Komisijos sekretorius, kuris kartu su pranešimu Komisijos nariams pateikia medžiagą numatomais svarstyti klausimais.
. Komisija nagrinėja asmenų Prašymus ir dokumentus ir skiria jiems šiuos balus:
. už aukštosios mokyklos, į kurią asmuo yra įstojęs (pakviestas studijuoti) ar kurioje studijuoja, reitingą skiriama nuo 1 iki 50 balų. Skiriant balą, vadovaujamasi paskutine aktualia kiekvieno iš reitingų informacija. Šis balas skiriamas tik tiems asmenims, kurie yra įstoję (pakviesti studijuoti) ar studijuoja Aprašo 4.1 papunktyje nurodytose užsienio valstybių aukštosiose mokyklose. Išvedus reitingų vidurkį už 1 vietoje esančią aukštąją mokyklą skiriama 50 balų, 2 vietoje – 49 balai ir taip toliau. Komisija turi teisę motyvuotu rašytiniu sprendimu nepritarti Vertinimą atliekančios įstaigos pateiktam Aprašo 4.2 papunktyje nurodytų aukštųjų mokyklų įvertinimui. Jei Komisija priima sprendimą, kad aukštoji mokykla nepatenka tarp geriausių pasaulio aukštųjų mokyklų, asmens Prašymas toliau nenagrinėjamas. Apie tai asmuo informuojamas jo Prašyme nurodytu elektroninio pašto adresu per 3 darbo dienas nuo Komisijos sprendimo priėmimo;
. už asmens motyvaciją, rekomendaciją, gyvenimo aprašymą skiriama nuo 1 iki 30 balų. Asmens motyvacijos, rekomendacijos bei gyvenimo aprašymo vertinimo kriterijus tvirtinta Komisija. Šie kriterijai skelbiami Įgaliotos institucijos interneto svetainėje kartu su Konkurso skelbimu; 
 papildomi 20 balų skiriami asmenims, kurie atitinka bet vieną iš šių sąlygų:
. yra iš nepasiturinčių šeimų ar vieni gyvenantys asmenys, turintys teisę gauti arba gaunantys socialinę pašalpą pagal Lietuvos Respublikos piniginės socialinės paramos nepasiturintiems gyventojams įstatymą;
. turi teisės aktų nustatyta tvarka nustatytą 45 procentų ar mažesnį darbingumo lygį arba sunkų ar vidutinį neįgalumo lygį; 
. yra ne vyresni kaip 25 metų ir jiems iki pilnametystės įstatymų nustatyta tvarka buvo nustatyta globa (rūpyba) arba jų abu tėvai ar vienas iš jų yra mirę.
. Komisijos sprendimai dėl Paramos skyrimo asmenims priimami įvertinus posėdžio metu dalyvavusių Komisijos narių kiekvienam dokumentus pateikusiam asmeniui surašytus konkursinius balus:
. Aprašo 20.1 ir 20.3 papunkčiuose nustatyti asmens pateiktų dokumentų vertinimo balai surašomi bendru posėdyje dalyvaujančių Komisijos narių sprendimu;
. Aprašo 20.2 papunktyje nustatyti asmens pateiktų dokumentų vertinimo balai surašomi kiekvieno posėdyje dalyvaujančio Komisijos nario atskirai, iš jų išvedamas aritmetinis vidurkis;
. Aprašo 20 punkte nurodyti balai sumuojami į bendrą asmens konkursinį balą.
. Esant asmenų su vienodu konkursiniu balu, Komisijos nariai balsuoja dėl to, kuriam asmeniui skirti Paramą. Parama skiriama tam asmeniui, už kurį balsuoja daugiau Komisijos narių. Jeigu dėl dviejų vienodą konkursinį balą surinkusių asmenų Komisijos narių balsai pasiskirsto po lygiai, sprendimą dėl to, kuriam asmeniui skirti Paramą, priima Komisijos pirmininkas.
. Iš Konkurse dalyvaujančių asmenų pagal jų konkursinius balus sudaromos dvi pagrindinės konkursinės eilės: 
. asmenų, kurie yra įstoję (pakviesti studijuoti) ar studijuoja Aprašo 4.1 papunktyje nurodytose aukštosiose mokyklose, konkursinė eilė;
. asmenų, kurie yra įstoję (pakviesti studijuoti) ar studijuoja Aprašo 4.2 papunktyje nurodytose aukštosiose mokyklose, konkursinė eilė.
.  Tais atvejais, kai skiriamos lėšos Paramai mokėti konkrečios studijų krypties, pakopos ir (ar) trukmės studijoms, sudaromos papildomos konkursinės eilės pagal atitinkamos Paramos tikslus. Į papildomas konkursines eiles gali būti įrašoma tiek asmenų, kiek galėtų gauti Paramą, atsižvelgiant į jai mokėti skirtų lėšų sumą.
. Paramos dydį Komisija nustato atsižvelgdama į aukštosios mokyklos, į kurią asmuo yra įstojęs (pakviestas studijuoti) ar studijuoja, studijų kainą (jeigu studijos mokamos), taip pat mėnesių, kuriuos asmuo studijuos, skaičių (kai skiriama Parama pragyvenimo išlaidoms). Parama pragyvenimo išlaidoms atitinkamam mėnesiui skiriama, jei asmuo studijuoja bent vieną to mėnesio dieną. 
. Komisijos sprendimai įforminami protokolu, kurį pasirašo Komisijos pirmininkas, jo nesant – Komisijos pirmininko pavaduotojas ir Komisijos sekretorius. Komisijos posėdžius protokoluoja Komisijos sekretorius. Protokolai pasirašomi ne vėliau kaip per 5 darbo dienas po Komisijos posėdžio dienos. 
. Komisija per 5 darbo dienas nuo paskutinio Komisijos posėdžio dienos ir ne vėliau nei einamųjų metų rugpjūčio 16 d. pateikia Įgaliotai institucijai pasiūlymus dėl asmenų, kuriems siūloma skirti Paramą, ir skiriamos Paramos dydžio. 
. Įgaliota institucija ne vėliau kaip per 10 darbo dienų nuo Komisijos pasiūlymų dėl asmenų, kuriems siūloma skirti Paramą, gavimo dienos, vadovaudamasi Komisijos pasiūlymais ir atsižvelgusi į turimas lėšas, priima sprendimą dėl Paramos skyrimo asmenims. 
. Lėšos Paramai mokėti į pagrindines konkursines eiles įrašytiems asmenims paskirstomos taip:
. asmenims, įrašytiems į Aprašo 23.2 papunktyje nurodytą konkursinę eilę, skiriama 20 procentų Paramai mokėti skirtų lėšų, bet ne mažiau nei 530 BSI vieniems studijų metams. Tuo atveju, jei visiems Aprašo 23.2 papunktyje nurodytoje konkursinėje eilėje esantiems asmenims reikalinga mažesnė paramos suma nei 20 procentų Paramai mokėti skirtų lėšų, asmenims, įrašytiems į Aprašo 23.2 papunktyje nurodytą konkursinę eilę, skiriama mažiau nei 20 procentų Paramai mokėti skirtų lėšų;
 asmenims, įrašytiems į Aprašo 23.1 papunktyje nurodytą konkursinę eilę, skiriama likusi lėšų dalis. 
. Jei, atsižvelgiant į Aprašo 29 punkte nustatyta tvarka paskirstytas lėšas, paskyrus asmenims viso jų Prašyme nurodyto, ne didesnio nei Aprašo 8 punkte nustatyto dydžio Paramą lieka lėšų, Įgaliota institucija priima sprendimą skirti ne viso Prašyme nurodyto dydžio Paramą kitam iš eilės į konkursinę eilę įrašytam asmeniui. Šį sprendimą Įgaliota institucija gali priimti tik tada, jei asmeniui skiriama Parama yra ne mažesnė nei 270 BSI dydžių.
. Priėmusi sprendimą skirti Paramą, Įgaliota institucija ne vėliau kaip per 5 darbo dienas elektroniniu paštu informuoja apie tai visus Konkurse dalyvavusius asmenis. 
. Asmuo, kuriam Aprašo 30 punkte nustatyta tvarka skiriama ne viso jo Prašyme nurodyto dydžio Parama, per 5 darbo dienas nuo pranešimo apie skirtą Paramą išsiuntimo dienos privalo elektroniniu paštu informuoti Įgaliotą instituciją, ar sutinka su skiriamos Paramos dydžiu. 
. Asmeniui atsisakius jam skirtos Paramos iki Sutarties pasirašymo ar Aprašo 32 punkte nustatytu atveju nesutikus su skiriamos Paramos dydžiu, Įgaliota institucija priima sprendimą skirti Paramą kitam iš eilės į konkursinę eilę įrašytam asmeniui ir informuoja apie tai asmenį Aprašo 31 punkte nustatyta tvarka. 
. Jei paskyrus Paramą iš Aprašo 29.1 papunktyje nurodytų lėšų, lieka mažesnė nei 270 BSI dydžių lėšų suma arba į Aprašo 23.2 papunktyje nurodytą konkursinę eilę įrašyti asmenys nesutinka su jiems skiriamu ne viso Prašyme nurodyto dydžio Paramos dydžiu, likusi lėšų suma pridedama prie Aprašo 29.2 papunktyje nurodytų lėšų. Jei Aprašo 23.2 papunktyje nurodyta konkursinė eilė nesusidarė (Konkurse nedalyvauja asmenys, kurie yra įstoję  (pakviesti studijuoti) ar studijuoja Aprašo 4.2 papunktyje nurodytose aukštosiose mokyklose), visa Aprašo 29.1 papunktyje nurodyta lėšų suma pridedama prie Aprašo 29.2 papunktyje nurodytų lėšų. 

. Parama mokama Įgaliotai institucijai sudarius Sutartį su asmeniu. Sutartis sudaroma ne vėliau kaip per 15 darbo dienų nuo Aprašo 28 punkte nurodyto Įgaliotos institucijos sprendimo priėmimo dienos pagal Įgaliotos institucijos patvirtintą formą. Asmuo, kuris dėl nuo jo nepriklausančių aplinkybių nepasirašė Sutarties per šiame punkte nustatytą terminą, per 5 darbo dienas nuo šio termino pabaigos turi teisę pateikti Įgaliotai institucijai motyvuotą prašymą pratęsti Sutarties pasirašymo terminą. Įgaliota institucija per 3 darbo dienas nuo asmens prašymo gavimo priima sprendimą pratęsti Sutarties pasirašymo terminą. Terminas pratęsiamas 5 darbo dienomis nuo Įgaliotos institucijos sprendimo pratęsti Sutarties pasirašymo terminą priėmimo dienos.
. Sutarties nuostatos turi atitikti Lietuvos Respublikos civilinio kodekso ir Lietuvos Respublikos mokslo ir studijų įstatymo ir juos įgyvendinančių teisės aktų nuostatas.
. Sutartis sudaroma laikotarpiui, kol asmuo įgis aukštojo mokslo kvalifikaciją ir įvykdys kitus Sutarties įsipareigojimus. Sutartis pasibaigia įvykdžius visus šalių įsipareigojimus.
. Sutartyje su asmeniu turi būti nustatyta:
. Sutarties šalys ir jų rekvizitai;
. Paramos rūšis ir dydis, Paramos mokėjimo laikotarpiai, datos;
. tikslus studijų laikotarpis, Sutarties galiojimo terminas;
. Sutarties pakeitimo ir nutraukimo tvarka;
. ginčų dėl šalių interesų pažeidimų sprendimo tvarka;
. Įgaliotos institucijos ir asmens teisės, pareigos, įsipareigojimai ir atsakomybė;
. toliau šiame skyriuje nurodytos Paramos mokėjimo, mokėjimo nutraukimo, sustabdymo, atnaujinimo ir grąžinimo sąlygos;
. kitos Sutarties sąlygos.
. Asmeniui paskirta Paramos suma vieniems studijų metams (metinė studijų kaina ir (arba) pragyvenimo išlaidoms skirta suma, atsižvelgiant į studijų metų trukmę) išmokama visa iš karto iki kiekvienų einamųjų studijų metų lapkričio 15 d. Įgaliota institucija perveda asmeniui skirtas lėšas į Sutartyje  nurodytą asmens sąskaitą.
. Įgaliota institucija perskaičiuoja Sutartyje nurodytą Paramos dydį iki jos išmokėjimo, kai: 
. aukštoji mokykla sumažina asmens einamųjų studijų metų kainą. Asmeniui išmokama ne didesnė nei aukštosios mokyklos nustatyto dydžio Parama studijų kainai;
. nustatoma ankstesnė nei teikiant Prašymą nurodyta studijų pabaigos data. Šiuo atveju mėnesių, kuriuos Paramos gavėjas studijuos tais studijų metais, skaičius dauginamas iš Aprašo 8.2 papunktyje nurodyto Paramos pragyvenimo išlaidoms dydžio vienam mėnesiui.
. Sutartyje nurodytas Paramos dydis neperskaičiuojamas, kai:
. aukštosios mokyklos nustatyta studijų kaina padidėja. Asmeniui išmokama jam paskirta Parama studijų kainai ir susidaręs kainų skirtumas nekompensuojamas;
. studijų metu asmeniui nustatoma vėlesnė nei teikiant Prašymą nurodyta studijų pabaigos data. Asmeniui išmokama Sutartyje nurodyto dydžio Parama.
. Asmuo privalo: 
 per 10 darbo dienų nuo kiekvieno semestro pradžios Įgaliotai institucijai pateikti užsienio valstybės aukštosios mokyklos patvirtinimą apie asmens studento statusą;
. likus ne mažiau kaip 10 darbo dienų iki naujų studijų metų pradžios pateikti Įgaliotai institucijai užsienio valstybės aukštosios mokyklos patvirtintą informaciją apie asmens tais metais mokėtiną metinę studijų kainą;
. per 5 darbo dienas informuoti Įgaliotą instituciją apie studijų nutraukimą, nurodant studijų nutraukimo priežastis, asmens pašalinimą iš aukštosios mokyklos, studijų sustabdymą ar suteiktas akademines atostogas, Aprašo 43.1–43.3 papunkčiuose  nurodytų aplinkybių pasibaigimą  ir pateikti šias aplinkybes pagrindžiančius dokumentus;
. per 5 darbo dienas informuoti Įgaliotą instituciją apie pasikeitusią studijų pabaigos datą;
. per 20 darbo dienų nuo studijų užsienyje baigimo dienos pateikti Įgaliotai institucijai aukštojo mokslo kvalifikaciją patvirtinantį dokumentą;
. ne vėliau kaip per 3 mėnesius nuo aukštojo mokslo kvalifikacijos užsienyje įgijimo įsidarbinti Lietuvos Respublikoje arba Lietuvos Respublikos diplomatinėse atstovybėse, konsulinėse įstaigose, specialiosiose misijose arba tarptautinėse organizacijose, kurių narė yra Lietuvos Respublika, pareigose, kurioms reikalinga aukštojo mokslo kvalifikacija, ir dirbti ne trumpiau kaip 3 metus per 5 metų laikotarpį. Šis reikalavimas taikomas kiekvienai asmens sudarytai Sutarčiai. Nustatant, ar asmuo dirbo ne trumpiau kaip 3 metus per 5 metų laikotarpį, skaičiuojamas laikas, kurį asmuo turėjo darbo santykius. Jei asmuo vienu metu turėjo darbo santykius su keliais darbdaviais, jo dirbti laikotarpiai nėra sumuojami; 
. informuoti Įgaliotą instituciją ir pateikti tai patvirtinančius dokumentus:
. įsidarbinus – per mėnesį nuo įsidarbinimo pradžios;
. pakeitus darbovietę – per 5 darbo dienas nuo darbovietės pakeitimo dienos;
.  įvykdžius įsipareigojimą dirbti ne trumpiau kaip 3 metus per 5 metų laikotarpį – per 5 darbo dienas nuo šio įsipareigojimo įvykdymo.
. Įgaliota institucija laikinai sustabdo Paramos mokėjimą, kai:
. asmuo sustabdo studijas ar išeina akademinių atostogų ne ilgesniam nei 12 mėnesių laikotarpiui iš eilės, išskyrus 43.2 ir 43.3 papunkčiuose nurodytus atvejus;
. asmuo sustabdo studijas ar išeina akademinių atostogų dėl nėštumo ir gimdymo ar atostogų vaikui prižiūrėti, iki jam sueis 3 metai; 
. asmuo sustabdo studijas dėl privalomosios pradinės karo tarnybos atlikimo Lietuvos Respublikos karo prievolės įstatymo nustatyta tvarka;
. asmuo nevykdo Aprašo 42.1 ir 42.2 papunkčiuose nurodytų pareigų.
. Pasibaigus  Aprašo 43.1–43.3 papunkčiuose punkte nurodytoms aplinkybėms ir (arba) asmeniui įvykdžius Aprašo 42.1 ir 42.2 papunkčiuose nustatytas pareigas, Paramos mokėjimas atnaujinamas: 
. jei Parama už studijų metus, kuriais atsirado Aprašo 43 punkte nurodytos aplinkybės, jau buvo išmokėta, Parama už šiuos studijų metus pakartotinai nemokama. Už vėlesnius studijų metus Parama išmokama iki kiekvienų studijų metų lapkričio 15 dienos; 
.  jei Parama už studijų metus, kuriais atsirado Aprašo 43 punkte nurodytos aplinkybės, nebuvo išmokėta, Parama už šiuos studijų metus išmokama šia tvarka: 
. iki einamųjų metų lapkričio 15 d. – kai asmuo ne vėliau kaip iki einamųjų metų lapkričio 5 d. informuoja Įgaliotą instituciją apie Aprašo 43.1–43.3 papunktyje  nurodytų aplinkybių pasibaigimą ir (arba) įvykdo Aprašo 42.1 ir 42.2 papunkčiuose nustatytas pareigas;
. per 10 darbo dienų nuo dienos, kai asmuo informuoja Įgaliotą instituciją apie Aprašo 43.1–43.3 papunkčiuose nurodytų aplinkybių pasibaigimą ir (arba) įvykdo Aprašo 42.1 ir 42.2 papunkčiuose nustatytas pareigas (jei asmuo informuoja Įgaliotą instituciją ir (arba) Aprašo 42.1 ir 42.2 papunkčiuose nustatytas pareigas įvykdo po einamųjų metų lapkričio 5 d.).
. Įgaliota institucija nutraukia Paramos mokėjimą, kai:
 asmuo yra pašalinamas iš užsienio valstybės aukštosios mokyklos arba nutraukia studijas; 
. paaiškėja, kad asmuo pateikė klaidingus Aprašo 11 ir 12 punktuose nurodytus dokumentus;
. asmuo sustabdo studijas ar išeina akademinių atostogų ilgesniam nei 12 mėnesių laikotarpiui iš eilės, išskyrus Aprašo 43.2 ir 43.3 papunkčiuose nurodytus atvejus.
. Šalis gali nutraukti sutartį, jeigu kita šalis sutarties neįvykdo ar netinkamai įvykdo, ir tai yra esminis sutarties pažeidimas.
. Nutraukus Paramos mokėjimą Aprašo 45, 46 punktuose nurodytais atvejais, taip pat jeigu asmuo nevykdo Aprašo 42.6 papunktyje nurodytų įsipareigojimų (asmuo neįsidarbina per nustatytą terminą arba įsidarbina, tačiau dirba trumpiau nei 3 metus per 5 metų laikotarpį), asmuo privalo grąžinti Paramai išmokėtų lėšų sumą Įgaliotai institucijai.
. Per 20 darbo dienų nuo Paramos mokėjimo nutraukimo Aprašo 45 ir 46 punktuose nurodytais atvejais ar Aprašo 42.6 papunktyje nurodytų įsipareigojimų neįvykdymo  dienos Įgaliota institucija Sutartyje nurodytu Paramos gavėjo adresu ir elektroniniu paštu išsiunčia Paramos gavėjui įspėjimą, kuriuo Paramos gavėjas informuojamas apie pareigą grąžinti Paramą. Įspėjimo išsiuntimas laikomas tinkamu Paramos gavėjo informavimu apie pareigą grąžinti Paramą. 
. Paramos gavėjas privalo grąžinti Paramą per 3 metus nuo įspėjimo išsiuntimo. Negrąžinus Paramos per šį terminą, Įgaliota institucija ją išieško teisės aktų nustatyta tvarka.
. Asmuo atleidžiamas nuo prievolės grąžinti Paramą šiais atvejais:
. jei asmuo dėl ligos gydytojui ar gydytojų konsultacinei komisijai rekomendavus arba dėl nėštumo ir gimdymo ar atostogų vaikui prižiūrėti, iki jam sueis 3 metai, sustabdė studijas ar buvo išleistas akademinių atostogų ir nepasibaigus jų terminui nutraukė studijas;
 asmeniui teisės aktų nustatyta tvarka nustatytas 45 procentų ar mažesnis darbingumo lygis arba sunkus ar vidutinis neįgalumo lygis, išskyrus atvejus, kai toks darbingumo arba neįgalumo lygis jau buvo nustatytas asmeniui teikiant Prašymą. 
. Asmeniui mirus, Aprašo 47 punkte nurodyta prievolė grąžinti lėšas jo įpėdiniams neperkeliama.
. Įsipareigojimo įsidarbinti, nurodyto Aprašo 42.6 papunktyje, vykdymo terminas atidedamas vieną kartą:
. ne ilgesniam kaip 6 mėnesių laikotarpiui nuo aukštojo mokslo kvalifikacijos įgijimo dienos, kai asmeniui per nurodytą terminą įsidarbinti nepavyko, tačiau jis aktyviai ieškojo darbo;
. ne ilgesniam nei 6 mėnesių laikotarpiui nuo aukštesnės pakopos studijų pabaigos, jei asmuo tęsia aukštesnės pakopos studijas;
. ne ilgesniam nei 2 metų laikotarpiui nuo aukštojo mokslo kvalifikacijos įgijimo dienos, jei asmuo atlieka praktiką ar stažuotę pagal studijų metu įgytą aukštojo mokslo kvalifikaciją;
. ne ilgesniam nei 6 mėnesių laikotarpiui nuo šių  aplinkybių pasibaigimo: 
. asmuo atlieka privalomąją pradinę karo tarnybą Lietuvos Respublikos karo prievolės įstatymo nustatyta tvarka;
. asmuo negali dirbti dėl ligos, gydytojui ar gydytojų konsultacinei komisijai rekomendavus; 
. asmuo išleistas nėštumo ir gimdymo atostogų;
. asmuo augina vaiką (įvaikį) iki 3 metų ar neįgalų vaiką iki aštuoniolikos metų; 
. asmuo prižiūri šeimos narius, kuriems nustatytas mažesnis negu penkiasdešimt penkių procentų darbingumo lygis, arba šeimos narius, sukakusius senatvės pensijos amžių, kuriems nustatytas didelių ar vidutinių specialiųjų poreikių lygis.
. Siekdamas būti atleistas nuo prievolės grąžinti Paramą ar atidėti įsipareigojimo, nurodyto Aprašo 42.6 papunktyje vykdymą, asmuo privalo pateikti Įgaliotai institucijai prašymą ir atitinkamai Aprašo 50 ir 52 punktuose nurodytas aplinkybes pagrindžiančius dokumentus. Įgaliota institucija per 20 darbo dienų nuo dokumentų gavimo įvertina asmens atitiktį Aprašo 50 ir 52 punktuose nurodytoms aplinkybėms ir priima sprendimą dėl asmens atleidimo nuo prievolės grąžinti Paramą ar įsipareigojimo, nurodyto Aprašo 42.6 papunktyje, vykdymo atidėjimo.
. Asmeniui nevykdant Aprašo 42.4 papunktyje nurodyto įsipareigojimo susidariusios permokos grąžinamos Įgaliotai institucijai Sutartyje nustatyta tvarka.

. Asmenų pateikti asmens duomenys tvarkomi vadovaujantis Lietuvos Respublikos asmens duomenų teisinės apsaugos įstatymu, 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) Paramos skyrimo ir administravimo tikslais.
. Aprašo nustatyta tvarka  Įgaliotai institucijai pateikti dokumentai saugomi Lietuvos Respublikos dokumentų ir archyvų įstatymo nustatyta tvarka ir terminais.

________________
Priedo pakeitimai:
Nr. 515,
2019-05-29,
paskelbta TAR 2019-05-31, i. k. 2019-08652            



Pakeitimai:

1.

                    Lietuvos Respublikos Vyriausybė, Nutarimas
                
Nr. 540,
2017-06-28,
paskelbta TAR 2017-07-05, i. k. 2017-11554                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

2.

                    Lietuvos Respublikos Vyriausybė, Nutarimas
                
Nr. 642,
2017-07-26,
paskelbta TAR 2017-08-08, i. k. 2017-13179                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

3.

                    Lietuvos Respublikos Vyriausybė, Nutarimas
                
Nr. 668,
2017-08-09,
paskelbta TAR 2017-08-18, i. k. 2017-13453                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

4.

                    Lietuvos Respublikos Vyriausybė, Nutarimas
                
Nr. 865,
2017-10-25,
paskelbta TAR 2017-10-27, i. k. 2017-16941                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

5.

                    Lietuvos Respublikos Vyriausybė, Nutarimas
                
Nr. 1070,
2017-12-13,
paskelbta TAR 2017-12-22, i. k. 2017-20739                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

6.

                    Lietuvos Respublikos Vyriausybė, Nutarimas
                
Nr. 248,
2018-03-14,
paskelbta TAR 2018-03-22, i. k. 2018-04336                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 "Dėl Lietuvos Respublikos mokslo ir studijų įstatymo įgyvendinimo“ pakeitimo

7.

                    Lietuvos Respublikos Vyriausybė, Nutarimas
                
Nr. 418,
2018-04-18,
paskelbta TAR 2018-05-07, i. k. 2018-07334                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

8.

                    Lietuvos Respublikos Vyriausybė, Nutarimas
                
Nr. 1317,
2018-12-19,
paskelbta TAR 2018-12-20, i. k. 2018-20934                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

9.

                    Lietuvos Respublikos Vyriausybė, Nutarimas
                
Nr. 184,
2019-02-20,
paskelbta TAR 2019-02-27, i. k. 2019-03238                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

10.

                    Lietuvos Respublikos Vyriausybė, Nutarimas
                
Nr. 337,
2019-04-15,
paskelbta TAR 2019-04-16, i. k. 2019-06219                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

11.

                    Lietuvos Respublikos Vyriausybė, Nutarimas
                
Nr. 515,
2019-05-29,
paskelbta TAR 2019-05-31, i. k. 2019-08652                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

12.

                    Lietuvos Respublikos Vyriausybė, Nutarimas
                
Nr. 1063,
2019-10-23,
paskelbta TAR 2019-10-28, i. k. 2019-17046                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

13.

                    Lietuvos Respublikos Vyriausybė, Nutarimas
                
Nr. 12,
2020-01-08,
paskelbta TAR 2020-01-10, i. k. 2020-00376                
Dėl Lietuvos Respublikos Vyriausybės 2017 m. kovo 1 d. nutarimo Nr. 149 „Dėl Lietuvos Respublikos mokslo ir studijų įstatymo įgyvendinimo“ pakeitimo

